Bayer sinonim za uspešnu zaštitu useva od setve do žetve - Zaštita\nRecept za uspešnu proizvodnju je integralni pristup, odnosno optimalan odabir sortimenta, agrotehničkih mera i tehnologija zaštite bilja.\nRazvoj inovativnih tehnologija koje ne narušavaju stanje životne sredine jedini je način da se odgovori na rastuće potrebe svetskog tržišta, o bilo kojoj tehnologiji da je reč. Ovo se možda u najvećoj meri odnosi na segment proizvodnje hrane, jer svetska populacija neprestano raste. Kompanija Bayer, lider u segmentu zaštite useva u poljoprivredi, svoje poslovanje zasniva upravo na inovacijama, s ciljem da svojim korisnicima omogući održivo, ali i profitabilno poslovanje. Široj javnosti ova kompanija poznata je i kao proizvođač lekova. Poljoprivrednici, međutim, znaju da u ovoj kompaniji i njenom sektoru Crop Science imaju sigurnog partnera koji će im pomoći da pravovremeno i efikasno zaštite svoje useve od patogena i korova.\n- Kompanija Bayer ima lidersku poziciju i najveći tržišni udeo preparata za zaštitu bilja u Srbiji, a fokus poslovanja usmerili smo na direktnu komunikaciju s poljoprivrednim proizvođačima sa željom da zajednički s njima unapredimo ovu oblast, kaže generalni direktor kompanije Bayer u Srbiji, Miodrag Stanković i ističe da je ova kompanija na tržištu naše zemlje prisutna 20 godina, dok su proizvodi ove kompanije prisutni mnogo duže.\nNapominje i da se poslovna politika kompanije temelji na neprekidnom istraživanju i pronalaženju kvalitetnih, novih rešenja za uspešno suzbijanje korova, štetočina i bolesti u usevima i zasadima čijim se pravilnim korišćenjem ne narušava stanje životne sredine. Poljoprivrednicima su na raspolaganju preparati koji garantuju da će njihovom pravovremenom i pravilnom primenom svaki usev biti zaštićen tokom čitave vegetacije, odnosno od setve i sadnje, pa sve do žetve, odnosno berbe.\n- Zahvaljujući naporima naših stručnjaka koji na terenu sarađuju s proizvođačima s ciljem da probleme s kojima se suočavaju u proizvodnji reše brzo i efikasno, mi nastavljamo sa uspešnim poslovanjem u Srbiji, uprkos brojnim izazovima u proizvodnji i domaćem tržištu, objašnjava Stanković.\nKompanija Bayer je tokom prošle, a takva je praksa bila i prethodnih godina, organizovala niz edukativnih predavanja i radionica, stručnjaci su u stalnom kontaktu s poljoprivrednicima, na poziv dolaze na njivu i rešavaju konkretne probleme. Takođe, u cilju što efikasnijeg poslovanja, uspostavili su nekoliko korisnih agroservisa kao što su vesti iz zaštite bilja, agroprognoza, kontakt-servis, a sve s ciljem da se poljoprivrednici na vreme obaveste o tome šta ih očekuje na parcelama i kako da najbolje odneguju useve.\nNajviše rešenja ova kompanija nudi kada su u pitanju najznačajniji ratarski usevi poput kukuruza, strnih žita i šećerne repe, zatim uljarice, povrće i voće.\n- Ono na čemu posebno insistiramo jeste profesionalan tretman semena, koji se odrađuje isključivo u centrima za tu namenu i uz stručan nadzor. Ako se ovaj posao obavi kvalitetno, uz poštovanje svih propisanih standarda, gotovo da nema mogućnosti da dođe do neželjenih posledica po okolinu, objašnjava Stanković.\nNavodi i da se u Bayer-u intenzivno radi na iznalaženju i unapređenju kompletnih rešenja za tretman strnih žita. Kada je u pitanju zaštita kukuruza, fokus je na integralnom pristupu upotrebe herbicida s ciljem da se što uspešnije suzbiju rezistentni divlji sirak i drugi korovi. Uporedo se razvijaju i nove tehnologije, pa je tako za šećernu repu razvijena Conviso Smart tehnologija, koja omogućava efikasniju zaštitu ovog useva. Osim ovih poslova, kompanija će u narednom periodu, kako je najavio Stanković, raditi i na intenziviranju zaštite uljanih kultura. Napomenuo je i da ova kompanija, iako fokusirana na stvaranje sredstava za zaštitu bilja, u svom asortimanu ima i nekoliko priznatih sorti uljane repice.\nOno što će uticati na rad kompanije Bayer u narednom periodu jeste i prilagođavanje promenama klime koje su postale realnost i jedan su od bitnih faktora koji utiču na visinu prinosa i kvalitet poljoprivrednih proizvoda.\n- Poljoprivreda je u najvećem broju slučajeva fabrika pod otvorenim nebom, pa je samim tim izložena klimatskim promenama koje utiču na sve elemente proizvodnje, uključujući i zaštitu bilja. Smatramo da je recept za uspešnu proizvodnju integralan pristup, odnosno optimalan odabir sortimenta, agrotehničkih mera i tehnologija zaštite bilja, smatra Stanković i upozorava da će promene klime u budućnosti biti sve izraženije pa će, u tom smislu, biti sve važniji odgovoran pristup poslovanju u poljoprivredi.\nStanković je upozorio sve proizvođače da slušaju savete struke, jer to je jedini način da se preparati koriste na bezbedan i efikasan način. Najveću spremnost u ovom pogledu, po njegovim rečima, pokazuju veći i srednji proizvođači, koji su podjednako spremni da ulažu u opremu, seme, đubrivo, ali i svoju edukaciju, što je veoma važno.\nBayer je, takođe, član udruženja proizvođača sredstava za zaštitu bilja SECPA, koje se zalaže za edukaciju proizvođača o bezbednoj upotrebi ovih sredstava, važnosti nošenja zaštitine opreme, ali i zbrinjavanja ambalažnog otpada.\nSve navedeno, kako je naglasio Stanković, doprineće da se stvore uslovi za održivi razvoj poljoprivrede, proizvođačima omogući da proizvode bezbednu i zdravu hranu visokog kvaliteta i doprinese boljem životu. A upravo to je misija kompanije Bayer na kojoj će raditi u ovoj, ali i godinama koje dolaze, i to ne samo u Srbiji nego i u čitavom svetu.\nBayer bez zadrške pristupa rešavanju velikih društvenih izazova današnjice, kroz inovacije, nauku i odgovorno poslovanje. Poljoprivreda se suočava s najvećim izazovom našeg vremena, kako proizvesti dovoljnu količinu kvalitetne hrane i namirnica za dodatnih tri milijarde ljudi na svetu do 2050. godine, na ekološki održiv način. Održiva poljoprivreda znači odgovornu poljoprivredu. Podrška poljoprivrednicima da koriste moderne, pa čak i digitalne poljoprivredne tehnologije može doneti ogroman doprinos u očuvanju prirodnih resursa.\nPoslednja izmena 28 Feb, 2018 21:37\nTagovi: bayer zaštitu useva setve žetve


Studenti Nedima Krndžija i Emir Šogolj na studentskoj razmjeni na Univerzitetu u Leonu - International Burch University\nS ciljem pružanja drugačijeg obrazovnog iskustva naše studente kontinuirano podstičemo na sudjelovanje u Erasmus + programima razmjene. Burch univerzitet je vrlo aktivan na polju međunarodnih razmjena i do sada ima preko 25 partnera kod kojih odlaze naši studenti i osoblje.\nTrenutno, na studentskoj razmjeni su studenti sa Odsjeka za engleski jezik i književnost Nedima Krndžija i Emir Šogolj, koji su odlučili iskoristiti priliku i studirati u Španiji, gdje će provesti jedan semester.\nNedima Krndžija kaže da su se radovali novom akademskom okruženju, ali da su preuzeli i određene vannastavne aktivnosti i to sve u cilju da se što prije prilagode španskom obrazovnom sistemu, te nastavnom planu i programu. “Iako smo u početku imali određenu zabrinutost kako ćemo se snaći, iskustvo i vještine koje smo stekli na Burch univerzitetu uveliko nam pomažu na našem novom Univerzitetu u Leonu”, ističe Nedima.\nEmir Šogolj dodaje da su pretpostavljali šta ih čeka i kako izgleda studentska razmjena, jer su od kolega rado slušali o njihovim iskustvima. On dodaje: “Ovo iskustvo je sjajno, predstavljati sebe, svoj Univezitet i zemlju čini nas ponosnim i dodatno ambicioznim”.\nPoredeći Univerzitet u Leonu sa Burch univerzitetom, ističu da je prvi navedeni znatno veći, sa velikim brojem studenata , ali da studenti ovog Univerziteta nemaju tako često priliku sresti profesore i intenzivno sa njima komunicirati kao što je to slučaj na Burch univerzitetu.\nZa grad Leon su pretpostavljali da je čudesan, jer ima zanimljivu historiju i prema dostupnim informacijama pruža brojne šanse za istraživanje. Oni dodaju da su ugodno iznenađeni njegovom sličnosti sa Sarajevom, posebno glavnom ulicom, koja podsjeća na Ferhadiju.\nStudenti za kraj poručuju da je program razmjene izuzetno značajan, iskustvo koje stiču kao i nova znanja koja usvajaju.\nNašim studentima želimo ugodan boravak i puno uspjeha na ispitima, a radujemo se njihovom povratku.


BESPLATNE KONSULTACIJE - Balkanski Savet\nHome / Poslovne vesti / BESPLATNE KONSULTACIJE\nSvesni ogromnih izazova pred kojima se svi nalazimo, osetili smo potrebu da u skladu sa sopstvenim mogućnostima, besplatno pomognemo svima koji se, i u ovim vanrednim uslovima, trude da održe proces rada, kako bi, kad sve prođe, mogli da nastavimo tamo gde smo stali.\nZbog obustave i odlaganja brojnih obuka, a time i konsultativne interakcije sa našim predavačima, Balkanski savet pokreće besplatnu savetodavnu aktivnost (pomoć) svima kojima je potrebna, za rešavanje problema u poslovanju koji proističu iz vanrednih uslova. Svi naši konsultanti rade dobrovoljno i besplatno.\nObezbedili smo konsultantstku pomoć za oblasti:\nOtpad – svi aspekti (Radmila Šerović, ekspert Ministarstva zaštite životne sredine)\nBezbednost hrane (Mr Gordana Grgur, ekspert iz oblasti bezbednosti hrane i standarda)\nUkoliko imate problem, budite slobodni da nam dostavite pitanje na mail: balkanskisavetbg@gmail.com\nMi ćemo Vam, u najkraćem mogućem roku, obezbediti mišljenje našeg konsultantskog tima.\nNapomena: Mišljenje i savet koji budete dobili nije zvanično mišljenje nadležnih državnih institucija niti Balkanskog saveta, već dobronamerna pomoć stručnjaka, usmerena na brže rešavanje Vaših konkretnih problema, u skladu sa Zakonom.\nKontakt: Dragana Filipović\nTel: 064/821 33 20, E- mail: balkanskisavetbg@gmail.com


SENKA NA POSLU ZA KRUŠEVAČKE SREDNJOŠKOLCE – ECKarijera\nSENKA NA POSLU ZA KRUŠEVAČKE SREDNJOŠKOLCE\nU okviru projekta “Moja karijera – Međusektorski do razvijenog sistema karijernog vođenja i savetovanja u Kruševcu – faza 3”, koji sprovodi Edukativni centar Kruševac organizovan je, od 15. do 20. maja, program “Senka na poslu” (Job Shadowing).\nU programu su učestvovala 33 đaka iz tri kruševačke srednje škole koji su imali priliku da se upoznaju sa konkretnim zanimanjima u šest institucija i privatnih firmi. Učenici su, u zavisnosti od željenog zanimanja, kroz “Senku na poslu”, saznali više o poslovima u agencijama za računovodstvo i knjigovodstvo, prodajnim objektima, veleprodajama, arhitektonskim i projektnim biroima, pozorištu i na televiziji.\n“Senka na poslu” je jedna u nizu aktivnosti u sklopu projekta koji se bavi unapređivanjem sistema karijernog vođenja i savetovanja mladih u Kruševcu. Edukativni centar Kruševac ovaj projekat sprovodi, uz podršku Švajcarske organizacije SOLIDAR SUISSE.\nTrening kurs „Osam čula“ u Bugarskoj\nTC „Otkrijte kreativno razmišljanje“ u Luksemburgu


Osigurano manje od 10% obradivog zemljišta\nSRBIJA • U Srbiji je osigurano manje od 10% obradivog zemljišta i manje od 5% registrovanih gazdinstava. Premija osiguranja poljoprivrede od 2,04 milijarde dinara čini manje od 3% ukupnog tržišta osiguranja, a oko 40% premije subvencioniše država, što je u 2016. godini za osiguranja u poljoprivredi za koja su korišćene subvencije iznosilo oko 450 miliona dinara. […]\nSRBIJA • Najveće tržišno učešće po visini premije u 2015. godini na srpskom tržištu ostvarila je Kompanija Dunav osiguranje, rečeno je na predstavljanju specijalne edicije Finansije TOP 2015/2016. u izdanju magazina Biznis i finansije. DUNAV osiguranje: Prvi u Srbiji po visini premije Izveštaji o poslovanju subjekata u finansijskom sektoru, pa i osiguravajućih društava u 2015. godini […]\nSRBIJA • DDOR Novi Sad a.d.o. je nakon sednice Skupštine akcionara, održane u ponedeljak 20. juna 2016. godine, promenio svoj sistem upravljanja u dvodomni, i time uskladio poslovanje, organizaciju, obaveze i organe upravljanja sa odredbama Zakona o osiguranju koji je usvojen decembra 2015. godina. DDOR Novi Sad uveo dvodomni sistem upravljanja Imenovan je Izvršni odbor, koji […]\nKo će kupiti Sarajevo osiguranje?\nBiH • Aukcija za 45,49 posto državnog kapitala u Sarajevo osiguranju biće održana danas na Sarajevskoj berzi. FBiH prodaje 45,49 posto Sarajevo osiguranja Podsetimo, na prodaju je 2.108.469 akcija po ceni 12,99 maraka po akciji i moguće je kupiti samo ukupan broj ponuđenih dionica, dakle, cena za paket dionica je oko 27 miliona KM. Prema medijskim spekulacijama, interesovanje […]\nNajbolji uslovi KASKO osiguranja za vozače Toyota vozila\nSRBIJA • Kompanija Toyota Srbija lansirala je novu uslugu na našem tržištu – Toyota osiguranje u saradnji sa Wiener Stӓdtische osiguranjem. Od 1. jula, svi vlasnici ovih prestižnih japanskih vozila moći će da po najboljim uslovima na tržištu zaključe Kasko osiguranje vozila u svim ovlašćenim prodajno-servisnim mestima Toyote. TOYOTA je odabrala Wiener Stӓdtische osiguranje. U želji da […]\nPriznanje za UNIQA osiguranje: Corporate Superbrands\nSRBIJA • UNIQA osiguranje, zahvaljujući svom profesionalnom i uspešnom poslovanju, postala je dobitnik značajnog priznanja Corporate Superbrands 2015/2016. Kao društveno odgovorni član zajednice i jedna od pet najuspešnijih osiguravajućih kuća u Srbiji, UNIQA osiguranje je za 10 godina uspešnog rada u Srbiji, dobila značajno priznanje – Corporate Superbrands 2015/2016. UNIQA osiguranje – Corporate Superbrands 2015/2016 Priznanje […]\nON LINE MILENIJUM osiguranje za Vaše putovanje!\nSRBIJA • Milenijum osiguranje u skladu sa savremenom praksom poslovanja, od danas omogućava kupovinu polisa putnog osiguranja i osiguranja pomoći na putu, preko Web Shop-a. Jednostavnim procesom on line kupovine, Milenijum osiguranje pruža priliku svojim klijentima da putno osiguranje i osiguranje pomoći na putu dobiju za svega nekoliko minuta. ON LINE MILENIJUM osiguranje za Vaše […]\nSRBIJA • U susret letnjoj sezoni godišnjih odmora i putovanja, kompanija Wiener Städtische osiguranje svojim klijentima je omogućila da po povoljnijim uslovima dođu do putnog osiguranja. Do bezbrižnog putovanja i putnog osiguranja, klijentima su dostupni popusti koje mogu ostvariti i iz udobnosti svojih domova. U zavisnosti od perioda kupovine polise, klijentima su omogućeni sledeći popusti: […]\nSARAJEVO • Ovogodišnji 27. susret osiguravača i reosiguravača Sarajevo (SorS) okupio je više od 170 predstavnika osiguravajućih i reosiguravajućih društava iz zemalja regiona i sveta. Inovacije Jedna od glavnih tema ovogodišnjeg SorS-a su inovacije kao osnovna pretpostavka razvoja tržišta osiguranja i reosiguranja, a danas je na otvaranju tradicionalnog SorS-a prezentovano stanje na tržištima osiguranja u zemljama regiona […]\nSRBIJA • Centar za istraživanje mišljenja klijenata dodelio je UNIQA osiguranju sertifikat „Firma od poverenja 2016“. Ovim sertifikatom, UNIQA je još jednom potvrdila odličnu reputaciju i doslednost u radu, kao i korektnu saradnju sa klijentima i poslovnim saradnicima. UNIQA osiguranje u Srbiji dobitnik sertifikata „Firma od poverenja 2016“ Sertifikat „Firma od poverenja 2016“ se dodeljuje preduzetnicima, koje […]\nStranica 16 od 29 « Prva«...510...1415161718...25...»Poslednja »


Organizovana akcija darivanja krvi | Palelive.com\nPočetna Regija Istočno Sarajevo Organizovana akcija darivanja krvi\nOrganizovana akcija darivanja krvi\nISTOČNA ILIDŽA – Mladi Demokratskog narodnog saveza /DNS/ Istočna Ilidža, u saradnji sa Opštinskim odborom ove stranke, danas su prvi put organizovali akciju dobrovoljnog davanja krvi kojoj se odazvao znatan broj članova ove stranke.\nPredsjednik Mladih DNS-a Istočna Ilidža Miroslav Prstojević rekao je novinarima da ovim činom žele pomoći svima kojima je pomoć neophodna, ističući da se akcija sprovodi u svim odborima DNS-a u Republici Srpskoj.\n“Poziv smo uputili i nekim koalicionim strankama na lokalnom nivou i, generalno, očekujemo dobar odziv”, kaže Prstojević.\nMeđu prvim davaocima krvi bio je Milan Tomanović, koji je do sada više od 30 puta učestvovao u ovakvim akcijama.\n“Drago mi je da pomažem ljudima. Znam da će nekome ovo dobro doći, možda čak i život spasiti, što nije mala stvar”, rekao je Tomanović.\nTransfuziolog u Bolnici Istočno Sarajevo Jelena Stojanović Lukić ističe da nedostatak krvi uvijek predstavlja veliki problem.\n“Ovakve akcije su nam veoma značajne, posebno u ovom periodu godišnjih odmora jer je smanjen broj dobrovoljnih davalaca. Zahvaljujem mladima DNS-a Ilidža koji razumiju potrebe naših pacijenata i organizovali ovu plemenitu akciju”, rekla je Lukićeva.\nPrethodni članakSve spremno za novu sezonu grijanja\nNaredni članakSlavlje na ulicama zbog pobjede srpskih košarkaša


Srpski padobranci oborili rekord\nGrupa od 25 padobranaca je postavila novi državni rekord u disciplini formacijski likovi 27. oktobra iznad Vojnog aerodroma “Batajnica”.\nSkok iz helikoptera sa 4000 metara visine\nPadobranci su nakon završnih priprema i prijavljene formacije uspešno izveli zvezdastu figuru skokom iz helikoptera sa 4000 metara visine. Obaranje rekorda je i zvanično verifikovala specijalna komisija, koja je događaj snimala iz vazduha i sa zemlje.\nIzvođenje discipline formacijski likovi\nU izvršenju skoka učestvovali su članovi padobranske ekipe Vojske Srbije, padobranskih klubova “Grafon”, “Feniks”, “Srebrni zmaj”, “Subotica” i “Jagodina”, kao i tri članice Udruzenja žena-letača Srbije” (Ana Vujcić, Milena Mirković i Radmila Đurić). Kuriozitet u izvršenju ovog rekorda predstavlja i učešće u skoku legende našeg padobranstva Ljubiše Naumovića, višestrukog državnog prvaka nekadšnje SFRJ.\nGrupa od 25 padobranaca oborila rekord star 22 godine\nInicijator poduhvata je bilo “Udruženje žena-letača Srbije” koje je u saradnjii sa Ministarstvom odbrane i Vojskom Srbije omogućilo da Srbija dobije nove rekordere u ovoj padobranskoj disciplini. Uporedo sa tim, obeleženo je i 15. godine postojanja Udruženja kao i 65 godina od formiranja 204. Lovačkog avijacijskog puka, čiju tradiciju danas nastvalja 204. Vazduhoplovna brigada.\nPrethodni rekord je postavila grupa od 24 padobranaca 1992. godine, kada je napravila formaciju u slobodnom padu na aerodromu “Bikovo” u Subotici.


U našoj zemlji je trenutno aktuelna nova "fišing" kampanja - Biznis i Finansije\nHome\tVestiPolitika i društvo\tU našoj zemlji je trenutno aktuelna nova “fišing” kampanja\nU našoj zemlji je trenutno aktuelna nova “fišing” kampanja\nPrema upozorenju Regulatorne agencije za elektronske komunikacije i poštanske usluge – Nacionalni CERT Srbije, u našoj zemlji je trenutno aktuelna nova “fišing” kampanja.\nKorisnici dobijaju preteći mejl da su njihovi podaci iskopirani i zaključani, da je napravljen video snimak osobe, kao i da su snimljeni njegovi kontakti na društvenim mrežama, a da bi se sve sredilo moraju da uplate 1.400 dolara, u bitkoin valuti, u narednih 50 sati.\nPoruka stiže pod naslovom “**SPAM** Ulazak u sistem je uspešno završen, svi podaci sa vašeg uređaja su kopirani. Pročitajte uputstva dalje.” “Preporuka Nacionalnog CERT je da se ovakva elektronska pošta odmah izbriše.\n– Detaljna provera ovakvih poruka otežava posao napadača koji pokušavaju da iskoriste trenutak nepažnje korisnika interneta. Potrebno je da korisnici obrate dodatnu pažnju na e-poštu nepoznatog pošiljaoca, u kojoj se traži hitna reakcija i koja sadrži gramatičke greške – objašnjavaju u Agenciji.\nDogovor grupe G7 govori da dolazi vreme vraćanja dugova


Podsticajna sredstva za razvoj seoskog turizma iz IPARD programa „Topličkim vinogradima“ - Blace Info Press\nPodsticajna sredstva za razvoj seoskog turizma iz IPARD programa „Topličkim vinogradima“\nNa Javni poziv za podsticaje za diverzifikaciju poljoprivrednih gazdinstava i razvoj poslovanja, odnosno razvoju seoskog turizma, koji se finansira iz IPARD programa, javilo se ukupno 309 registrovanih poljoprivrednih gazdinstava i privrednih subjekata. Na ovaj poziv, koji je raspisan u okviru mere 7, IPARD programa, prijavili su se i „Toplički vinogradi“ iz Gojinovca, nedaleko od Prokuplja.\nJedan od osnovnih ciljeva dodele podsticaja za ovaj program je razvoj seoskog turizma, povećanje nivoa razvijenosti privrednih aktivnosti u ruralnim područjima, sa mogućnošću otvaranja novih radnih mesta i povećanje prihoda poljoprivrednih gazdinstava.\n–Vinski turizam je već nekoliko godina u velikoj ekspanziji. Osim proizvodnje kvalitetnog grožđa i vina, moderno opremljene vinarija, poslovnih prostorija, neophodno je napraviti i druge sadržaje. Izgradnja smeštajnih kapaciteta za goste je naš prioritet u narednom periodu. Da bi se ovaj projekat realizovao konkurisali smo za IPARD program, odnosno razvoj seoskog turizma, rekli su nam u ovoj firmi.\nOdobrenim licima i firmama iz ovog IPARD programa dodeliće se podsticaji od 65 odsto od vrednosti prihvatljivih troškova investicije.\nOsim vinskog, Prokuplje i Toplica raspolažu i drugim mogućnostima i sadržajima kojima može da privuče domaće i strane turiste. Arheološko nalazište „Pločnik“, prirodni fenomen „Đavolja varoš“, Prolom i Lukovska banja sa svojom bogatom ponudom, mnogobrojni istorijski spomenici, ljubaznost i gostoprimstvo Topličana, deo je bogatog sadržaja koje se nudi turistima.\nSledeća vest Ubedljivih 9:0 za Kmf Jastrebac\nPredhodna vest Naredba štaba za vanredne situacije Opštine Blace od 05.04.2021


SEEbiz.eu / HR / Sberbank ne planira širenje u Evropi, cilj veća profitabilnost\nSberbank Igor Kolomejski Sberbank Europe Agrokor\nDatum objave: 30.07.2018. - 15:41:00\nZadnja izmjena: 30.07.2018. - 15:47:48\nU razgovoru sa novinarima iz Srbije, Madjarske i Češke u sedištu Sberbank Evropa u Beču, Kolomejski je rekao da, iako te banke postižu dobre rezultate, Sberbank ne planira širenje putem preuzimanja na evropskom tržištu, već će se držati organskog rasta i u maloprodajnom bankarstvu i u korporativnom sektoru.\n"Usredsredićemo se na postizanje rezultata. Naš Nadzorni odbor je prošlog decembra odobrio novu strategiju za sve medjunarodne banke u okviru Sberbank grupe", rekao je Kolomejski.\nKada je u pitanju strategija Sberbank Evropa, koja ima aktivu od oko 11,8 milijardi evra, glavni prioritet je poboljšanje profitabilnosti.\n"Cilj svakog akcionara je prinos na kapital. Naš prinos na kapital na nivou grupe je 20 odsto. Evropska tržišta su manje profitabilna, stoga je naš strateški cilj za region u granicama jednocifrenog broja", kazao je Kolomejski.\nDodao je da je, na primer, u strategiji Sberbank do 2020. godine, prinos na kapital u Kazahstanu i Belorusiji zacrtan na više od 20 odsto.\nPo njegovim rečima, Sberbank Evropa je u prvih šest meseci ove godine imala veći profit nego što je očekivano, u iznosu većem od 41 milion evra.\n"Sberbank Evropa je finansijsku 2017. godinu završila sa pozitivnim neto rezultatom u gotovo svim filijalama Centralne i Istočne Evrope. Sve banke, osim hrvatske filijale, su prijavile profit. Sberbank Evropa grupa je takodje prodala svoju filijalu u Ukrajini (VS Bank) i napustila to tržište", dodao je Kolomejski.\nRekao je i da je Sberbank zadovoljna poslovnim rezultatima u Srbiji.\n"Najprofitabilnije banke u okviru Sberbank Evropa u 2017. godini su bile češka i srpska banka. Profit banke u Srbiji bio je oko 6,6 miliona evra i, ponavljam, veoma smo zadovoljni, vidimo dobra kretanja, vidimo razvoj digitalnog bankarstva i ponudu novih proizvoda klijentima", rekao je viši potpredsednik Sberbank Rusija.\nKomentarišući prodaju Denizbank, filijale Sberbank u Turskoj, on je rekao da očekuje da ta transakcija bude okončana do kraja godine.\n"Kada je preuzeta Denizbank, naš prvobitni cilj bio je da iskoristimo jačanje saradnje Rusije i Turske i ekonomski potencijal regiona. To je bio glavni razlog za ulazak na tursko tržište. Medjutim, situacija se promenila. Ispostavilo se da je medjudržavni promet manji od očekivanog. Potom su sankcije uticale na način na koji Sberbank može da razvija svoju filijalu u Turskoj. Konkretno, Denizbank ne može da dobija sredstva iz evropskih izvora", rekao je Kolomejski.\n"Povlačenje iz Ukrajine je takodje na dnevnom redu, u toku su pregovori sa centralnom bankom i potencijalnim kupcima. Jedna beloruska banka je pre nekoliko meseci pokazala interesovanje za preuzimanje i već smo se dogovorili oko cene", rekao je Kolomejski.\n"Sankcije ograničavaju mogućnost banke da prikuplja kapital na medjunarodnim javnim tržištima i banka ima odredjena ograničenja u radu sa pojedinim kompanijama. Zato mora da se usvoji nova strategija za grupu u celini i posebno za Sberbank Internešnl", kazao je Kolomejski.


Šabac pomaže sadnju jagoda u Goraždevcu - Pančevo.city\nPočelo je tako što je delegacija jedinog opozicionog grada u Srbiji – Šapca, na čelu sa gradonačelnikom Nebojšom Zelenovićem, pre nešto više od godinu dana posetila grad Peć na Kosovu. Pa su neki opskurni portali na naslovne strane stavili Zelenovićevu fotografiju, uz opis – izdajnik\nMimo političkih i tabloidnih naslova, nedavno je počela sadnja jagoda u njivama sedam srpskih porodica, uz pomoć stručnog tima Grada Šapca, u Goraždevcu, najvećem srpskom selu u Metohiji. Stručni tim preneo je znanje i iskustva pocerskih jagodara, šampiona u proizvodnji ovog voća u Srbiji.\nPriliku da zarađuju više od svog rada poljoprivrednici iz Goraždevca dobili su posle odluke Skupštine grada Šapca da pomogne nabavku sadnica sa 10.000 EUR.\nU ovom projektu učestvuje i austrijska nevladina organizacija Diakonie, koja je izdvojila značajan deo novca za opremu i tehniku potrebnu za održavanje zasada jagode.\nU Pocerini je trenutno više od 1.200 hektara pod zasadom jagode, od koje su u proteklih deset godina poljoprivrednici zaradili 60 miliona EUR. Grad Šabac je pomogao poljoprivrednicima da iskopaju više od 600 dubinskih bunara. Nakon toga su zasadi prošireni sa 20 hektara, koliko je bilo početkom ovog veka u Pocerini, na 1.200 hektara, a ostvaren je promet od 120 miliona EUR.\nBudući jagodari u Goraždevcu počeće sa 1,5 hektara, a zbog sličnosti terena i analiza zemljišta, kao i novonastale saradnje i razmene znanja, očekuje se uspeh.\nGrad Šabac, koji je bio domaćin delegaciji poljoprivrednika iz Goraždevca, najvećeg srpskog sela na Kosovu i Metohiji, proširio je na opštinu Peć dosadašnju saradnju sa Austrijskom razvojnom agencijom i Ambasadom te zemlje u Srbiji.\nReč je o projektu SEED „Podrška za razvoj obrazovanja i zapošljavanja” koji je podržalo i srpsko Ministarstvo inostranih poslova, a među prvim programima trebalo bi da se razviju zasadi jagoda i da se razradi strategija njihovog plasiranja na tržištu. Sličan projekat biće ponuđen i albanskim domaćinstvima u tom kraju, kako bi zajednički nastupili na tržištu i kroz ekonomsku saradnju doprineli kvalitetnijem suživotu.\nGradonačelnik Šapca Nebojša Zelenović, koji je sa svojim saradnicima bio u poseti Goraždevcu, kazao je da su se tada dogovorili da će sarađivati i da će žitelji tog sela doći u Šabac da nauče kako da na najbolji način proizvedu jagode, ali i ostalo voće i povrće koje mogu da prodaju.\n– Očekujem da oni vide da li to može za njih da bude interesantno. Ako zaključimo da je to najbolji način, onda ćemo ući u formalnu komunikaciju s predstavnicima grada Peći oko toga kako da se ta proizvodnja za našu zajednicu tamo podrži – istakao je tada Zelenović.\nUkoliko se projekat razvije onako kako očekuju učesnici, biće to veliki pomak za žitelje Goraždevca koji se osipa iako su u selu sve srpske institucije izmeštene iz Peći. Sada, prema rečima samih meštana, jako malo ljudi može da se organizuje tako da im proizvodnja bude održiva, a glavna prepreka leži u nestabilnom tržištu i u stalnoj dilemi hoće li moći da prodaju to što proizvedu.\nVećina stanovništva živi od socijalnih davanja Srbije i Kosova, ali, kako ističu Goraždevci, „ima poljoprivrednika koji nekim čudom i dalje rade, iako su kao prodavci ucenjeni”. Zato se velike nade polažu u ovaj pionirski projekat koji bi mogao da bude model i za druge gradove Srbije koji su uspostavili saradnju sa opštinama na KiM.\nSa gradonačelnikom Šapca Nebojšom Zelenovićem, porodice koje su počele da se bave proizvodnjom jagoda u Goraždevcu posetio je i vladika raško-prizrenski Teodosije.\nVladika raško-prizrenski Teodisije razgovarao je sa budućim jagodarima i istakao važnost solidarnosti i istakao da eparhija podstiče ljude da ovde opstanu i budu domaćini. A Radio Goraždevac prenosi:\n– Veoma smo zahvalni gradu Šapcu i gradonačelniku Zelenoviću, njegovim saradnicima što su ispružili ruku bratske pomoći selu Goraždevac, Brestovik i što su svoje znanje i iskustvo u uzgajanju jagoda preneli domaćinima ovog sela. Ovo su vredni ljudi, potrebno je samo da ih ohrabrimo da sami proizvode i da bi na taj način ostali na svojim vekovnim ognjištima. Nemoguće je opstati na ovim prostorima ako nema solidarnosti i pomoći, ne samo da im pomažemo u novcu ili u potrebnim stvarima nego da prenesemo iskustvo, znanje da oni sami proizvedu, da postanu domaćini, kako bi ne samo oni, nego i njihovi sinovi i potomci ostali i u ovom selu i u drugim sredinama jer su Srbi od ’99-te godine do danas, opstali u veoma teškim uslovima. To samo govori koliko smo mi vezani za ove prostore i koliko želim ovde da opstanemo a Eparhija raško-prizrenska podstiče ljude da ostanu i da opstanu ovde i da budu domaćini, da se bave proizvodnjom, ne samo da imaju za sebe nego da mogu da pruže i drugima. Još jednom, velika blagodarnost i da vam Gospod svima pomogne da ovo što je započeto, uspe i da bude primer za ostale, ne samo ovde, nego i za ostale sredine na Kosovu i Metohiji, za ostale opštine, kako mogu da se povežu sa selima i opštinama gde žive prvenstveno Srbi jer mi smo sada u opasnosti, mi smo sad ovde u takvoj situaciji da možemo da nestanemo sa ovih prostora i da ovaj primer podstakne i druge da se bave proizvodnjom i da od svog truda i rada žive.\nSrboljub Dakić, poljoprivrednik iz Goraždevca, kaže da u ovom poslu niko nema iskustva i zahvalio se na podršci grada Šapca da im to iskustvo prenese.\n– Nadam se da će ovo značiti opstanku prvo Srba, da mi živimo od svog rada a sve to zahvaljujući opštini Šabac koja nas je pozvala tamo, da nas upozna sa privrednicima poljoprivrede koji se bave jagodom, jer ovo je za nas špansko selo ali nadamo se da uz njihov savet, njihovu pomoć, mi ćemo uspeti u ovom projektu, ovom pilot projektu. Kada ovo opstane i uspemo u ovome, nadam se da će i druge naše komšije imati želju da to posade i da ćemo im u tome izaći u susret, kao i svima nama što je, opština Šabac, izaći će i njima – rekao je Srboljub Dakić iz Goraždevca.\nI Slađana Dašić iz Brestovika, čija je porodica uključena u proizvodnju jagoda, za Radio Goraždevac je rekla da su „za sada zadovoljni”:\n– Opština, Grad Šabac je imao neku ideju što se tiče uzgoja jagoda pošto su oni čuveni po tome, da takav nekakav projekat krene i ovde u Metohiji. Jedan od korisnika tog projekta smo ja i moja porodica. Mogu reći da za sada smo zadovoljni tim svim kako je krenulo i kako će, kako bi to trebalo da izgleda. Znači, mislim da bi trebalo još više ljudi da se uključi u ovaj projekat i da konačno zaživi nešto ovde kod nas. Pošto do sada nismo imali prilike tako sa nečim da imamo kontakt, sa takvim projektima gde se konkretno ulaže u poljoprivredu, gde će porodica da živi od svog rada – kaže Miletić.\nProjekat podizanja zasada jagoda u Goraždevcu pokrenuo je Grad Šabac prilikom posete poljoptivrednika iz Goraždevca i Brestovika ovom gradu, podržavši sedam srpskih porodica. U međuvremenu se uključila i opština Peć koja je podržala isto toliko albanskih porodica. Tehničku podršku i kupovinu opreme pružila je austrijska organizacija Diakoni posredstvom NVO „Syri i vizionit”.\nFotografije: Radio Goraždevac, Glas Podrinja\nDiakoni proizvodnja jagoda Šabac\nNaše, a svetsko – Šumadijska šljivovica\nMinić / dec 22


Dodik spreman da završi famoznu priču, Tihić bez velikih očekivanja - Klix.ba\nPočeo sastanak lidera u Sarajevu\nDodik spreman da završi famoznu priču, Tihić bez velikih očekivanja\nPredsjednik SNSD-a Milorad Dodik došao je na današnje razgovore lidera stranaka šestorke "spreman da završi famoznu priču" o formiranju Vijeća ministara BiH koja već predugo traje, dok je predsjednik SDA Sulejman Tihić rekao novinarima da nije ni optimist ni pesimist.\nU kratkoj izjavi novinarima po dolasku na razgovore u zgradi Parlamentarne skupštine BiH, čiji je domaćin predsjednik HDZ1990 Božo Ljubić, Dodik je kazao da je Republika Srpska bila spremna na dogovor i prije godinu dana na osnovu poštovanja dejtonskog balansa i pariteta.\nPo njegovim riječima, ovdje se radi o konceptualnim razlikama, a ne o pukoj raspodjeli mjesta.\nDodik kaže da će se ili poštovati dejtonski balans ili uvesti neka nova praksa, koja nije dobila podršku.\nNa kraju je kazao kako nije vidio da domaćin sastanka, Božo Ljubić, ima neki "senzacionalan prijedlog".\nSulejman Tihić izjavio je danas, pred početak razgovora lidera stranaka "šestorke" da nije ni optimist ni pesimist da će konačno, više od 13 mjeseci nakon izbora, biti postignut dogovor o formiranju novog Vjeća ministara BiH.\nTihić je naveo da pred današnji susret, čiji je domaćin u zgradi Parlamentarne skupštine BiH predsjednik HDZ1990 Božo Ljubić, nije bilo nikakvog prethodnog dogovora niti da zna za neki eventualni Ljubićev prijedlog.\nNajavio je da će učiniti sve da se dogovor postigne, jer je to u interesu svih građana BiH.


Da li su BEZBEDNE ZGRADE U BEOGRADU? Evo koliki potres mogu da izdrže i koja su NASELJA NAJUGROŽENIJA\nPROČITAJTE: Nastavlja se serija zemljotresa: Broj žrtava porastao na 46, novi potres zabeležen blizu Tirane\nNovi Beograd *Foto: Blic / RAS Srbija\n- Do 1963. godine i zemljotresa u Skoplju, nisu postojali propisi koji su se ticali bezbednosti zgrada od potresa. Pitanje je koliko su te zgrade, sagrađene pre zemljotresa, uopšte sigurne i bezbedne. Nakon toga, posebno posle zemljotresa 1969. u Banja Luci, seizmička zaštita postala je stroga, te su sve zgrade projektovane na šest stepeni Rihterove skale - kaže za “Blic” Goran Rodić.\nPoslednjih 20-30 godina, prema rečima Rodića, podignuta je granica, te se sada svi objekti grade tako da izdrže potrese do sedam stepeni Rihterove skale. Pritom, trebalo bi se uzeti u obzir da je razlika između šest i sedam stepeni - ogromna!\n- Svi legalni objekti koji su građeni za sedam stepeni Rihterove skale su sigurni, tačnije trebalo bi da budu ukoliko je sve ispoštovano. Na Novom Beogradu, kako je nekada građeno, između zgrada postoji veliki prostor i parkovi. Tada je moralo da bude određeno rastojanje koje je zakon propisivao, odnosno "slobodna površina za urušavanje" - objašnjava Rodić.\nGoran Rodić *Foto: Youtube\n- Sada je situacija malo haotična jer je gustina između zgrada tolika da, u slučaju zemljotresa, kada bi došlo do urušavanja zgrada, ljudi bi masovno stradali. Takođe, problem mogu predstavljati i zgrade sa velikim brojem spratova. Nekada su se gradili veliki soliteri, ali su postojala rastojanja među njima - naglašava ovaj građevinski stručnjak.\nMasovna izgradnja na Novom Beogradu, i način na koji je građen, doprineo je, prema rečima Rodića, da taj deo grada bude dosta zaštićen od seizmičkih aktivnosti. Ali...\nKaluđerica *Foto: Oliver Bunić / RAS Srbija\n- Ljudi koji kupuju zgrade koje su divlje građene, rizikuju urušavanje u slučaju zemljotresa. Država ne bi trebalo da legalizuje takve objekte, jer one predstavljaju rizik po ljude , a država bi bila odgovorna. Takođe, osiguravajuće kuće svakako ne osiguravaju takve zgrade. Najveći propust je dozvoljavanje takve gradnje jer se postavlja pitanje sigurnosti desetine hiljada takvih stanova i njenih žitelja - objašnjava Rodić.\n- Kaluđerica, naselja prema Kumodražu, koja su divlja i rađena mimo propisa, predstavljaju najveći rizik za stanovništvo - zaključuje Rodić.


Slovenija: Otvara se dvorac Brdo kod Kranja\nTanjug 5. februara 2021. 10:46\nLJUBLJANA – Slovenačka vlada je objavila da će se dvorac Brdo kod Kranja uskoro vratiti većini poslovnih aktivnosti, uz uslov da se osloblje testira najmanje jednom nedeljno, rekao je šef Komore za srednja i mala preduzeća (OZS), Branko Meh, za agenciju STA, nakon sastanka sa vladom.\n„Većina aktivnosti se nastavlja, ali pod uslovom da osoblje koje u kontaktu sa mušterijama bude testirano bar jednom nedeljno“, rekao je Meh, dodavši da mušterije neće morati da se testiraju.\nPredstavnici firmi su zadovoljni dogovorom, dodao je Meh, jer je vlada prepoznala njihov poziv da poslovi koji su bili zatvoreni nisu izvori zaraze i da zbog zatvaranja brojnih preduzeća cveta siva ekonomija.\nZa otvaranje zatvorenih preduzeća je i ministar ekonomije Zdravko Počivalšek.\n„Ekonomija je spremna da počne da radi u granama koje su zatvorene zbog kovida. Sve zdravstvene mere će biti ispoštovane“, rekao je ministar.


Podrška biološkim porodicama da ostvare svoj status negovatelja - Novi dečiji kutak\nPodrška biološkim porodicama da ostvare svoj status negovatelja\nPodrška uvođenju prava "roditelj negovatelj"BEOGRAD - Inicijativu za uvođenje novog prava za roditelje poznatu kao "roditelj negovatelj", u načelu su podržala mnoga udruženja kao specifičan vid podrške države porodicama u posebno teškoj situaciji zbog nege teško obolelog deteta, deteta sa invaliditetom, sa smetnjama u razvoju ili sa više udruženih problema.\nRoditelji te dece su često onemogućeni da rade i obezbede egzistencijalni minimum s obzirom da su prinuđeni da provode 24 sata dnevno sa svojim detetom, upozoravaju u Savezu udruženja za pomoć mentalno nedovoljno razvijenim osobama Srbije (MNRO).\nI pored nesumnjivog napretka u uspostavljanju i razvoju mnogih socijalnih usluga i programa za osetljive grupe građana, izostala je pomoć upravo za one najugroženije, na koje inicijativa i treba da se odnosi.\nAdekvatne socijalne, zdravstvene i druge usluge podrške još nisu u potpunosti uspostavljene, tako da je za mnoge porodice jedino alternativno rešenje smeštaj deteta u instituciju za trajni smeštaj, navedeno je u saopštenju tog saveza.\n"Postala je praksa da se drugi resori ograđuju od učešća i finansiranja, a socijalna zaštita decenijama podržava ono što joj nije u opisu posla, jer je proces uključivanja odgovornih ministarstava suviše spor u odnosu na potrebe korisnika", tvrde u Savezu.\nProcena je da su najugroženije porodice one sa nepokretnim i teško obolelim članom, a to su uglavnom kombinovani problemi teške i hronične bolesti, razvojne smetnje i invaliditet, psihijatrijska oboljenja kao primarna ili sekundarna pojava.\nZa takve slučajeve su adekvatne upravo one usluge kojih nema: nestandardne ili specijalizovane usluge, koje tek treba da se uspostavljaju i razvijaju (dnevne socijalno-zdravstvene usluge uz maksimalnu stručnu podršku,dnevne bolnice sa proširenim spektrom usluga, savetovališta).\nU Savezu MNRO smatraju i da kriterijume kod određivanja uvećane socijalne pomoći svakako treba bliže definisati, a kada se radi o porodicama dece sa razvojnim i višestrukim smetnjama, procena je da bi maksimalno 10 odsto od evidentiranih 92.000 moglo da uđe u potencijalnu grupu novih korisnika uvećane socijalne pomoći.


Tanjug 29. novembra 2021. 12:36\nPODGORICA – Prema najnovijem istraživanju Centra za građansko obrazovanje i agencije DAMAR nešto više od petine građana smatra da je Crna Gora u kriznoj situaciji, njih 15 odsto veruje da je država na ivici katastrofe, a oko 14 da je situacija stabilna, saopštila je danas direktorka ovog centra Daliborka Uljarević.\nGotovo polovina anketiranih građana misli da se Crna Gora kreće u pogrešnom pravcu, dok 35 odsto smatra da je pravac kretanja dobar.\n„Opšta ocena rada vlade je 2,28. Nijedno ministarstvo nije stiglo do trojke, a najbolje se kotira MFŠ, pa MEK, a onda Ministarstvo javne uprave, digitalbog društva i medija. Najlošije je ocenjeno Ministarstvo ekologije i Ministarstvo prosvete, kulture, nauke i sporta“, rekla je Uljarević.\nPrema njenim rečima, premijer Zdravko Krivokapić je među top tri najgore ocenjena člana vlade.\n„Ova vlada većinski se vidi kao konzervativna, klerikalna, revanšistička, amaterska…“\nSkoro 12 odsto smatra da je verska opredeljenost važna prilikom zapošljavanja, navela je Uljarević i dodala da skoro 40 odsto građana misli da je sve isto kao i u vreme prethodne vlasti, samo što druge partije zapošljavaju svoje ljude.\nDirektor agencije “Damara” Vuk Čađenović je, kako prenose podgoričke Vijesti, rekao da je najveću prosečnu ocenu vlada dobila za privrženost slobodi veroispovesti, a najmanju za javnu potrošnju.\nPremijeru uopšte ne veruje 44 odsto građana, 32 mu veruje delimično, a jedan od deset mu vjruje u potpunosti.\nIstraživanje je rađeno od 16. do 24. novembra na uzorku od 1.012 ljudi, rekao je Čađenović na konferenciji za novinare.\nJedan od šest građana smatra da premijer često menja stavove, a gotovo trećina građana smatra da je sporazum tri lidera od prošle godine mrtvo slovo na papiru.\nGrađani takođe, prema njegovim rečima, smatraju da ova vlada nije ispunila obećanje o depolitizaciji, a 53 odsto misli da se niko od potpisnika (Krivokapić, Bečić i Abazović) nije pridržavao sporazuma.


Čedomir Jovanović čestitao DPS-u na pobedi | Autonomija\nČedomir Jovanović čestitao DPS-u na pobedi\nUspeh DPS-a je posebno važan zbog potvrde evroatlantske orijentacije Crne Gore\nLiberalno demokratska partija čestitala je sinoć Demokratskoj partiji socijalista (DPS) crnogorskog premijera Mila Djukanovića “ubedljivu pobedu” na parlamentarnim izborima u Crnoj Gori.\nJovanović je naveo da su rezultati današnjih izbora potvrda da je “pobedila slobodarska Crna Gora, a da su poraženi vikend teroristi i njihovi domaći plaćenici”.\n“Pobedom Mila Djukanovića na današnjim izborima u Crnoj Gori ojačan je sistem vrednosti koji će nas sve približiti modernim evropskim društvima. Ovaj uspeh je dodatni podsticaj svima, a posebno Srbiji, koja još odlučnije treba da nastavi putem evroatlantskih integracija, bez kojih nema reformi i razvoja”, naveo je Jovanović.\nNevladina organizacija Centar za monitoring i istraživanje (CEMI) saopštila je da je na osnovu 90 odsto obradjenog uzorka vladajuća DPS osvojila 41 odsto glasova, odnosno 36 od 81 mandata u Skupštini Crne Gore.


U Tršiću spriječen ulazak 15 migranata iz Srbije, dvojica uhapšena - Zvornicki.ba\nU Tršiću spriječen ulazak 15 migranata iz Srbije, dvojica uhapšena\nGranična policija u Zvorniku jutros je u mjestu Tršić spriječila da preko Drine bude prokrijumčareno 15 migranata iz Srbije u BiH, a dvojica su uhapšena.\nPripadnici Posebnog tima Granične policije za sprečavanje nezakonitih migracija zaustavili su čamac iz Srbije, koji je plovio Drinom prema teritoriji BiH, a u kojem se nalazilo 15 migranata iz Pakistana i Avganistana, saopšteno je iz Granične policije BiH.\nČamcem su upravljala lica koja su i uhapšena, a kod njih je pronađen i oduzet određeni iznos novca u evrima i dinarima, mobilni telefon, te pasoš Indije.\nOni će biti predati Tužilaštvu BiH, a preostalih 13 lica biće saslušano u svojstvu svjedoka i predato Službi za poslove sa strancima na dalje postupanje.\nDirektor Granične policije BiH Zoran Galić istakao je da su pripadnici ove službe maksimalno angažovani u zaštiti granice BiH, te da Granična policija nema podršku BiH u borbi protiv nezakonitih migracija.\nOn očekuje da će, kako vrijeme bude ljepše, biti i veći priliv migranata u BiH.\n– BiH od početka migrantske krize ništa nije preduzela da nam pomogne u sprečavanju nezakonitih migracija, nisu nam obezbijedili ni popunjavanje ljudskih resursa, ni specijalističku opremu, čak ni gorivo za službenike koji su vanredno angažovani da bi zaštitili kritične tačke nezakonitih prelazaka – rekao je Galić i dodao da je budžet Granične policije isti kao i prije 10 godina.\nUprkos svim problemima, od je istakao da su pripadnici Granične policije u Zvorniku još jednom pokazali da imaju veoma dobre rezultate u sprečavanju svakog oblika kriminaliteta, te im se zahvalio na maksimalnoj angažovanosti.\nOd početka ove godine pripadnici Granične policije spriječili su ilegalan ulazak u BiH više od 900 lica, navodi se u saopštenju.


Dragan Mektić ispred Suda Bosne i Hercegovine, 4 juni 2020.\nU Sudu Bosne i Hercegovine u četvrtak, 4. juna, čitanjem optužnice je počelo suđenje bivšem ministru sigurnosti BiH Draganu Mektiću i još trojici službenika ovog ministarstva. Oni se terete zbog zloupotrebe položaja i korupcije u provedbi jednog od projekata kojeg finansira Evropska unija.\n"Tužilaštvo BiH će u potpunosti dokazati da su optuženi počinili krivična djela za koja su optuženi", rekla je Mijović tokom ročišta.\nOna je dodala kako je zbog javnosti dužna predočiti svaki dio optužnice kako se ne bi nastavila polemika da je posrijedi kako je navela "teorija zavjera".\n"Mislim da je Tužilaštvo požurilo da optuži ovog čovjeka (op.a. Dragana Mektića) iz samo njima znanih razloga", rekla je Nožica.\nTI BiH: Neefikasna borba pravosuđa u slučajevima korupcije


Prosečna neto plata u avgustu 514 evra - Biznis.rs\n19.10.2021 08:27 Autor: Redakcija Biznis.rs 0\nPrema podacima Agencije za statistiku BiH prosečna neto plata u ovoj zemlji iznosila je u avgustu 1.007 konvertibilnih maraka (KM) odnosno 514,8 evra. Nominalno...\nPrema podacima Agencije za statistiku BiH prosečna neto plata u ovoj zemlji iznosila je u avgustu 1.007 konvertibilnih maraka (KM) odnosno 514,8 evra. Nominalno je viša za dva odsto u odnosu na decembar prošle godine, a u poređenju sa istim mesecom lani je viša za 5,7 procenata.\nNajniže neto plate primali su zaposleni u delatnostima ugostiteljstva, odnosno pružanja smeštaja – 615 KM (314 evra), u građevinarstvu je iznosila 705 KM (360 evra), a u trgovini na veliko i malo, te popravci motornih vozila i motocikala 740 KM (378 evra), objavila je Agencija za statistiku.\nProsečna mesečna bruto plata u BiH za avgust iznosila je 1.552 KM (793,5 evra) i nominalno je viša za 1,7 odsto nego u decembru 2020. godine, dok je u odnosu na avgust prošle godine viša za 5,5 procenata.\nBOSNA I HERCEGOVINA NOVAC PROSEČNA PLATA ZARADA


Potvrđena lista za izbore 4. marta\nmilica jeremic\t 18.02.2018. 09:41h 10:07h\nRepublikanska stranka saopštila je da su glasači već prepoznali veličinu i značaj te stranke na političkoj sceni Srbije, zato što može da donese istinske promene.\n"Mi ćemo obezbediti stabilnu egzistenciju svima. Tokom kampanje neću se baviti kanalizacijama, toaletima, fasadama i popločavanjem ulica, jer je važnije pitanje kakvi ljudi šetaju tim ulicama, da li su srećni, zdravi, gladni ili očajni", naveo je lider Republikanske stranke Nikola Sandulović.\nGradska izborna komisija juče je potvrdila listu Republikanske stranke za odbornike u Skupštini grada Beograda, a ta stranka čestitala je građanima koji su svojim potpisom podržali kandidaturu njihovih članova.\nGRADSKA IZBORNA KOMISIJA: Proglašene još 4 izborne liste, evo ko se pridružio u trci za glasove Beograđana\nRepublikanska strankaNikola Sandulovićlistabeogradski izborilokalni izbori\nKO UBIJE BUBAMARU, KAZNA JE 15.000, ZA SKAKAVCA 9.000 DINARA! To nije sve, za ubistvo OVE životinje kazna je MILION! 73\t685


Časopis Industrija :: Metaloprerađivačke firme iz Srbije i BiH pozvane na studijsko putovanje u Bavarsku\n06.02.2019 Komentari: 0\nNemačko-srpska privredna komora (AHK Srbija) organizuje u periodu od 18. do 23. marta 2019. godine, u saradnji sa partnerskom firmom „em&s GmbH“ iz Nemačke, pod pokroviteljstvom Bavarskog državnog ministarstva za privredu i medije, energetiku i tehnologiju, studijsko-poslovno putovanje srpskih i bosansko-hercegovačkih kompanija u Bavarsku na temu „Mašine i tehnička oprema u metaloprerađivačkoj industriji “\nCiljevi ovog projekta su uspostavljanje poslovnih kontakata, razmena iskustava, edukacija srpskih tj. bosansko-hercegovačkih učesnika, upoznavanje savremenih i efikasnih tehnologija, kao i produbljivanje saradnje između bavarskih i srpskih, tj. bosansko-hercegovačkih kompanija i organizacija.\nSprovođenje ovog projekta podrazumeva posete bavarskim kompanijama i institucijama, individualne razgovore i programe, seminare, kućne sajmove i slično.\nKrajnji rok za prijavu je 15. februar, a više informacija možete naći OVDE.\nIzvor: Nemačko-srpska privredna komora


13:26, 15.08.2018, Cene goriva u Srbiji su porasle u prethodnih godinu dana za oko 10 odsto i očekuje se zaustavljanje rasta i blagi pad, izjavio je danas direktor Odeljenja za projekcije i razvoj modela u Narodnoj banci Srbije Mirko Đukć.\n13:02, 15.08.2018, Kukuruz, tradicionalno najzastupljenija žitarica u Pomoravlju, Resavi i Levču, zasejan na oko 50.000 hektara, u izvanredno je dobrom stanju i obećava prinos od 14 tona po hektaru.\nPopović otkupio dokumentaciju za RTB Bor\n11:59, 15.08.2018, Privatizacionu dokumentaciju za RTB Bor otkupio je i kompanija balkanskog kralja bakra Milana Popovića, nezvanično saznaje B92.\nInflacija u julu 2,4 odsto, prognoze za privredni rast - 4 odsto\n11:50, 15.08.2018, Inflacija u julu je iznosila 2,4 odsto, a nova projekcija NBS predviđa privredni rast od četiri odsto u 2018. godini, izjavila je danas guvernerka NBS Jorgovanka Tabaković.\n09:24, 15.08.2018, Iz Rusije je stigao dopis vezan za rejonizaciju, da bi se utvrdili prostori u Srbiji u kojima se gljivica pojavljuje kako ne bi cela zemlja bila pod merama zabrane izvoza breskve, kaže za RTS Branislav Nedimović.\n22:54, 14.08.2018, Narodna banka Srbije je intervenisala kupovinom 15 miliona evra na međubankarskom deviznom tržištu, pa će dinar će sutra vredeti približno isto prema evru kao danas i zvanični srednji kurs će biti 118,0272 dinara za evro, objavila je NBS.\n18:22, 14.08.2018, Prethodnih dana uništeno je više od 23 tone odrezaka junećeg mesa kojem je istekao rok trajanja i koje je iz Brazila nelegalnim putem stiglo u Srbiju, a u Privrednoj komori Srbije kažu da samo sinhronizovanim akcijama veterinarske inspekcije, MUP-a i carine može da se spreči dolazak takvog mesa na naše tržište.\n11:32, 14.08.2018, Na tenderu za privatizaciju Poljoprivredne korporacije Beograd jedna kompanija je otkupila dokumentaciju, a za izbor strateškog partnera u RTB-u Bor čak sedam kompanija, izjavio je državni sekretar u Ministarstvu za privredu Dragan Stevanović.\n10:20, 14.08.2018, Kukuruz je ove godine u Srbiji zasejan na 900.000 hektara, i očekuju se dobri prinosi. Procenjuje se da će proizvodnja dostići 8.000.000 tona, dok su naše godišnje potrebe 5.000.000 tona kukuruza.\n20:04, 13.08.2018, Predsednik Privredne Komore Srbije Marko Čadež tvrdi da bi još jedno odlaganje rešavanja kosovskog pitanja Srbiju vratilo daleko unazad i da bi ona, između ostalog, zbog smanjenja investicija, pada kreditnog rejtinga, BDP-a, što bi sigurno usledilo, najverovatnije postala najsiromašnija zemlja Evrope.\nSES za ukidanje smanjenja plata u javnom sektoru\n15:21, 13.08.2018, Socio-ekonomski savet, u kome su predstavnici vlasti, poslodavaca i sindikata, podržao je inicijativu da se van snage stavi zakon o privremenom umanjenju plata u javnom sektoru, kao i inicijative za izmenu zakona o javnim nabavkama, o porezu na imovinu, o PDV-u i o porezu na dobit pravnih lica.\nMihajlović:Srbija ima najbrže rastući protok saobraćaja\n13:41, 13.08.2018, Potpredsednica Vlade i ministarka građevinarstva, saobraćaja i infrastrukture Zorana Mihajlović izjavila je da Srbija beleži najbrže rastući protok saobraćaja u odnosu na druge zemlje i dodala da će do kraja godine kroz zemlju proći 53 miliona vozila.\n12:20, 13.08.2018, Premijerka Ana Brnabić rekla je u Majdanpeku da su do sada najmanje tri kompanije na tenderu pokazale zainteresovanost za strateško partnerstvo u RTB-u Bor. Rok za ponude ističe 20. avgusta.\nLežište bora kod Baljevca na Ibru\n09:10, 13.08.2018, Nedaleko od rudnika uglja, kod Baljevca na Ibru, otkrivene velike rezerve bora.\nSrpsko voće opet čeka, Rusi spremaju blokadu\n12:53, 12.08.2018, Ministar poljoprivrede Branislav Nedimović kaže da su u kontaktu sa Rusima, zbog najava da bi Rusija mogla da uvede privremenu zabranu uvoza pojedinog voća.\n"Nismo zadovoljni, prosveta je 13. prase, crna ovca"\n11:56, 12.08.2018, Predsednici dva reprezentativna sindikata prosvete, Unije sindikata prosvetnih radnika i Sindikata radnika u prosveti Srbije, nezadovoljni su platnim razredima.\n19:45, 11.08.2018, Od početka godine RTB Bor je na stranom tržištu prodao 17.650 tona bakra, što mu je, zajedno sa prodajom ostalih proizvoda, obezbedilo 25 odsto veći izvoz nego u istom periodu prošle godine, saopšteno je iz tog preduzeća.\n14:01, 11.08.2018, Od početka godine RTB Bor je na stranom tržištu prodao 17.650 tona bakra, što mu je, zajedno sa prodajom ostalih proizvoda, obezbedilo 25 odsto veći izvoz nego u istom periodu prošle godine, saopšteno je iz te kompanije.\n11:44, 11.08.2018, Iako je nafta pojeftinila na svetskim berzama, to se ne odražava na Srbiju.\n21:39, 10.08.2018, Robnu kuću "Ikea" u Beogradu, koja obeležava prvu godišnjicu rada, posetilo je tokom proteklih 12 meseci blizu dva miliona potrošača, dok je na veb stranici ostvareno preko 10 miliona poseta.\n20:22, 10.08.2018, Iako je bilo nekoliko kompanija koje su se interesovale za tendersku dokumentaciju Metanolsko-sirćetnog kombinata Kikinda, do isteka roka danas u 15 sati, ponudu nije poslala nijedna kompanija, saznaje RTS.\nKrkobabić:Oživljavanje zadruga je nacionalni interes\n17:11, 10.08.2018, Ministar za regionalni razvoj Srbije Milan Krkobabić izjavio je da je oživljavanje poljoprivrednih zadruga posao od nacionalnog interesa i da se njemu niko ne suprotstavlja.\n13:25, 10.08.2018, Skupština opštine Despotovac otkupila je Društveno preduzeće "Resavicu" u stečaju, bivši pogon Konfekcije "Beko", za koga je zainteresovana Kompanija "Jumko" iz Vranja, da tu otvori pogon za proizvodnju uniformi za policiju i vojsku.\nAlarmantan broj lekara i medicinskog osoblja odlazi iz Srbije\n11:44, 10.08.2018, Broj lekara i medicinskog osoblja koje iz Srbije odlazi na rad u inostranstvo je alarmantan i krajnje je vreme da se preduzmu mere da se to spreči.\nNezadovoljni radnici PKB-a, traže 6.150 evra po hektaru\n11:31, 10.08.2018, Radnici u Poljoprivrednoj korporaciji Beograd nezadovoljni načinom prodaje. U imovinu spadaju i objekti, kanalska mreža, kombajni i traktori...\n«1 2 3 4 5 6 7 8 9 ... 256 »


O odgovornosti internet posrednika za onlajn sadržaj na skupu u Budimpešti | RNIDS\nO odgovornosti internet posrednika za onlajn sadržaj na skupu u Budimpešti\nStručni skup pod nazivom „COMPACT Budapest Symposium on the liability of intermediaries“ održan je tokom septembra na Pravnom fakultetu ELTE univerziteta u Budimpešti sa ciljem da razmotri pitanje odgovornosti internet platformi i internet posrednika u pogledu postavljenog sadržaja. Razgovaralo se o obavezama internet posrednika i politikama platformi koje se primenjuju prilikom pojave nelegalnog sadržaja i njegovog uklanjanja.\nUčesnici su diskutovali i o problemu cenzure i istakli da je granica ka cenzuri izuzetno tanka kada je reč o blokiranju sadržaja na internetu. Pomenuto je takođe da se sa problemom cenzure ne suočavaju samo zemlje afričkog i azijskog kontinenta, već da to predstavlja izazov i na evropskom tlu.\nUčesnici skupa su razmatrali mogućnost vansudskog rešavanja slučajeva spornog sadržaja na internetu iznoseći različite predloge. Sistem uspostavljen za rešavanje sporova u vezi naziva domena istaknut je kao primer dobre prakse.\nDejan Đukić, rukovodilac Sektora opštih i pravnih poslova RNIDS-a, izlagao je na temu odnosa nacionalnih registara najvišeg nivoa prema pitanjima sadržaja i zloupotreba („ccTLD registries status on content and abuse issues“). Predstavio je model organizovanja RNIDS-a kao multistekholder organizacije i način donošenja pravila i politika registracije naziva domena u skladu sa ovakvim modelom organizovanja.\nTokom izlaganja obrazložio je modele zaštite prava koji postoje u okviru .rs i .срб domena, što uključuje postupak rešavanja sporova u vezi naziva domena, postupak po prigovorima u vezi povreda pravila registracije i postupak dostavljanja podataka o registrantima nadležnim organima i drugim licima koja poseduju ovlašćenje za pribavljanje tih podataka.\nPored iskustava RNIDS-a, osvrnuo se i na prakse, zaključke i stavove evropskih nacionalnih registara o nelegalnom sadržaju na internetu koji su sumirani u dokumentu koji je objavio CENTR.


UDS: Državna zemlja da se ne izdaje podobnima - AgroSmart\nUjedinjena demokratska Srbija obećala je da će uvesti moratorijum na seču šuma u Vojvodini i to ne samo u Nacionalnom parku Fruška gora i ostalim zaštićenim prirodnim rezervatima, nego na celoj teritoriji.\n„Državna zemlja mora prestati da se izdaje podobnima i na njoj, gde god može treba posaditi mladice. Pokrajinski fond za šume upravo je i osnovan kako bi ovakve projekte sprovodio u delo, a ne da bi bio servis za pustošenje već uveliko devastiranih šuma Vojvodine„, naveli su u saopštenju koje je prenela Beta.\nPodsećaju da ukupna površina šuma i šumskog zemljišta u Vojvodini iznosi više od 175.000 hektara što je nešto više od šest odsto ukupne teritorije i dodaju da ukoliko se na vreme ne podignu zasadi, odnosno ne poveća šumovitost na 14 procenata, Vojvodini preti opasnost da postane „prava pustinja“.\nUDS smatra da je nedopustivo što je pokrajinski fond za šume na poslednjoj sednici Skupštine AP Vojvodine u okviru rebalansa budžeta opredelio nula dinara za nove sadnice.


Faktor | Zapadni Balkan imat će na raspolaganju 30 milijardi eura ako se napravi zajedničko tržište\n17.06.2021. / 11:06\nEvropska komisija je prije nekoliko dana na sastanku sa zapadnobalkanskim liderima u Tirani predstavila investicioni plan za Zapadni Balkan vrijedan gotovo 30 milijardi eura, ali da bi novac stigao potrebno je da zemlje u regionu učine više na integrisanju regionalnog tržišta.\nNaime, kako je Nezavisnim rečeno u nedavnim neformalnim razgovorima s predstavnicima EU-a, potrebno je da se sa svih strana uloži više napora kako bi plan postao realnost, s obzirom na to da bi ovaj novac značajno podigao kvalitet života u regionu.\nNaglašeno nam je da je EU pokazao da prelazi s riječi na djela, i da je još od 2018. godine, kada je predstavljena nova strategija za region, učinjeno nekoliko važnih koraka kako bi se regionu pomoglo na njegovom putu ka EU.\nO ovom investicionom paketu je prilikom njegovog predstavljanja govorio i Oliver Varhelyi, evropski komesar za proširenje, prilikom njegove posjete Tirani, kada je naglasio da će za ovaj plan biti potrebno bolje ekonomsko integrisanje regiona.\n- Od ekonomskog investicionog plana neće biti puno efekata ako ekonomije Zapadnog Balkana ne budu radile kao jedna. Plan će biti uspješan samo ako region uspostavi zajedničko tržište, što je važan projekt koji je lansiran prošle godine - rekao je Varhelyi.\nPodsjećanja radi, Evropska unija je prošlog oktobra prilikom predstavljanja Paketa proširenja najavila da će u narednom sedmogodišnjem periodu regionu biti kroz Instrumente pretpristupne pomoći stavljeno na raspolaganje devet milijardi eura grantova, te dodatnih oko 20 milijardi kroz investicije i javno-privatna partnerstva.\nMajlinda Bregu, generalna sekretarka Regionalnog savjeta za saradnju, koji je ispred zemalja regiona zadužen za implementaciju projekata s EU-om, ističe da je još prisutna značajna razlika između vizije i realnosti u realizaciji zajedničkog tržišta, ali da je ukidanje rominga ohrabrujući korak.\n- Moramo nastaviti odlučno raditi s našim evropskim partnerima kako bi naši građani mogli koristiti i besplatni roming u EU i građani EU-a u našem regionu - rekla je Bregu.\nNaredna prilika da se razgovara o zajedničkom tržištu i investicionom planu bit će u Berlinu, na sastanku Berlinskog procesa, pod pokroviteljstvom njemačke kancelarke Angele Merkel.\nO Berlinskom procesu, zajedničkom tržištu i učešću BiH bilo je riječi i na sjednici Vijeća ministara BiH.\n- Ministarstvo vanjskih poslova BiH, Ministarstvo civilnih poslova BiH i Ministarstvo vanjske trgovine i ekonomskih odnosa BiH pokrenut će relevantne procedure za pribavljanje saglasnosti Predsjedništva BiH za prihvatanje predloženih dokumenata samita u Berlinu - istakli su oni.\nTako bi građanin bilo koje zemlje regiona bez ikakvih prepreka mogao da se zaposli u bilo kojoj drugoj zemlji regiona ili da razmjenjuje robu i usluge, ali i da ulaže kapital bez barijera.\nZapadni BalkanZajedničko tržište\nBregu: Od sutra bez rominga na zapadnom Balkanu, i to je samo prvi korak


Policija sutra u neprekidnoj kontroli saobracaja – Studio B\nPolicija sutra u neprekidnoj kontroli saobracaja\nPolicija sutra u neprekidnoj kontroli saobracaja tanjug\nObjavljeno: 06.05.2022. 11:07 Izmenjeno: 06.05.2022. 11:07\nOd početka godina povećan je broj otkrivenih najtežih prekršaja, što je dovoljan razlog da se policija za ovu akciju maksimalno angažuje i skloni vozače pre nego što izazovu tragediju.\nUprava saobraćajne policije će, u sklopu pojačanog nadzora nakon uskršnjih i prvomajskih praznika, sutra, tokom celog dana, uz pomoć svih raspoloživih uređaja, kontrolisati prisustvo alkohola i droge kod vozača.\n„Nastavljamo pojačanu kontrolu usmerenu na otkrivanje prekršaja upravljanja vozilom pod dejstvom alkohola i psihoaktivnih supstanci, jer ovaj prekršaj, uz prebrzu vožnju, utiče na događanje najtežih saobraćajnih nezgoda. Ova akcija ima međunarodni karakter jer se istovremeno sprovodi u 30 evropskih zemalja“, rekao je za Tanjug major Vladimir Vida, iz Uprave saobraćajne policije MUP-a.\nUprava saobraćajne policije MUP-a sutra će, u sklopu akcije koja će trajati do 10. maja, realizovati i akciju „Alcohol and drugs marathon“, kada će tokom 24 kontrolisati saobraćaj neprekidno i biće angazovani svi raspoloživi uređaji za otkrivanje prisustva alkohola i droge kod vozača.\n“Tokom praznične kontrole, veliki je broj otkrivenih prekršaja. Za tih deset dana trajanja akcije otkriveno je čak 55.167 prekršaja, otprilike polovina je zbog prebrze vožnje, ali je otkriveno čak 2.600 vozača koji su upravljali pod dejstvom alkohola koji su isključeni iz saobraćaja i 96 onih koji su upravljali pod dejstvom narkotika, oni su takođe isključeni iz saobraćaja i zadržani u službenim prostorijama”, rekao je Vida.\nPrema njegovim rečima, od početka godina povećan je broj otkrivenih najtežih prekršaja, što je dovoljan razlog da se policija za ovu akciju maksimalno angažuje i skloni vozače pre nego što izazovu tragediju.\n„Od početka godine na našim putevima je nažalost smrtno stradalo 147 ljudi, a ono što posebno zabrinjava u poslednjih nekoliko dana imali smo nekoliko teških saobraćajnih nezgoda koje su izazvali vozači pod dejstvom alkohola“, napomenuo je Vida.\nOn je upozorio da su u dva slučaja ti vozači prevozili i decu koja su zadobila teške telesne povrede, „što govori o odsustvu svesti, pa čak i razuma kod takvih vozača“.\nU Boru se juče dogodila velika tragedija, gde su dve osobe poginule, od kojih jedno dete od 9 godina, rekao je VIda.


Boško Obradović dr Dragan Vesović prof. dr Jasmina Vujić dr Nemanja Zarić Saša Ilijić Milan Maslać Milovan Jakovljević Goran Milenković Dejan Perić Biljana Rubaković\nJelena Vujanović: Šta (ni)je porodična politika?\nJelena Vujanović na proslavi 20 godina Dveri: Boriću se da za 20 godina budemo mnogo jači nego danas\nJelena Vujanović: Dan za ponos i opomenu\nJelena Vujanović: Ko zapravo ruši državu – demonstranti ili vlast\nJelena Vujanović: Šta sve Vesić može da okači na jarbol od 3 miliona evra?\nPiše poeziju i dobitnik je nekoliko nagrada. U aprilu 2018. godine izabrana je za direktora Informativne službe Dveri. U periodu od avgusta 2015. do marta 2017. godine radila je u Ministarstvu za ekonomske odnose i regionalnu saradnju u Banja Luci, a po povratku u Beograd nekoliko meseci je radila kao marketing menadžer. Bila je član Saveta studentske organizacije Srpski politički forum i učestvovala je u organizaciji brojnih tribi ...\nBiografija : Jelena Vujanović\nPiše poeziju i dobitnik je nekoliko nagrada.\nU aprilu 2018. godine izabrana je za direktora Informativne službe Dveri.\nU periodu od avgusta 2015. do marta 2017. godine radila je u Ministarstvu za ekonomske odnose i regionalnu saradnju u Banja Luci, a po povratku u Beograd nekoliko meseci je radila kao marketing menadžer.\nBila je član Saveta studentske organizacije Srpski politički forum i učestvovala je u organizaciji brojnih tribina, izložbi, literarnih konkursa, humanitarnih akcija i obilazaka Kosova i Metohije i Republike Srpske.\nJelena Vujanović rođena je 1993. godine u Novom Gradu (Republika Srpska). Diplomirala je na Fakultetu političkih nauka u Beogradu, na politikološkom smeru, a 2017. godine odbranila i master rad na temu „Uloga internet sajtova u predstavljanju političkih partija u izbornoj kampanji u Srbiji 2016. godine“ u okviru modula „Izbori i izborne kampanje“. Trenutno je student doktorskih studija politikologije.


VALENSIJA: Zbog marihuane uhapšena četiri CG državljanina – Portal Luca\nVALENSIJA: Zbog marihuane uhapšena četiri CG državljanina\nZajedničkom akcijom kodnog naziva „Bubestis“ crnogorske i španske policije, u Valensiji je uhapšeno osam pripadnika kriminalne grupe od kojih četiri crnogorska državljanina, zbog ilegalne proizvodnje i krijumčarenja marihuane, saopštila je Uprava policije (UP). Kako saznaje Portal RTCG, uhapšeni su Dražen Bukilić, Vuk Bukilić, Saša Bojanić i Nenad Knežević\nKako navode iz UP, službenici Sektora za borbu protiv kriminala Uprave policije Crne Gore su sa Nacionalnom policije Valensije i Timom za organizovani kriminal Guardie Civil Španije, sprovodili dugoročnu međunarodnu istragu, prema kriminalnoj grupi koja se na području Valensije u mjestu Alginet bavila ilegalnom proizvodnjom i krijumčarenjem marihuane.\nUhapšen je D.B. (35) iz Podgorice, koji posjeduje i državljanstvo Australije, a koji se sumnjiči da je organizator kriminalne grupe.\n„Razmjenom operativnih podataka došlo se do saznanja da više osoba, porijeklom iz Crne Gore, od aprila 2021. boravi u Valensiji, te da su u Aliganteu zakupili veliki hangar sa namjerom da u njemu instaliraju laboratoriju za uzgoj marihuane“, navode u saopštenju.\n„Kada je španska policija utvrdila da ova lica sve više vremena provode u hangaru, te da se najvjerovatnije bave berbom i pakovanjem marihuane, realizovana je policijska akcija i izvršen pretres kojom prilikom je pored plantaže, pronađeno i oduzeto 27 kilograma suvih pupoljaka marihuane“, dodaju u saopštenju.\nDaljim pretresom prostorija, koja su ova lica koristila u Valensiji, pronađeno je još sedam kilograma marihuane, 10.000 eura, a zaplijenjeno je i jedno luksuzno vozilo, falsifikovane isprave, kao i kompletna oprema iz laboratorije.\n„Nastavlja se sa preduzimanjem daljih mjera i radnji u ovom predmetu“, zaključili su u saopštenju.


TOPLOTNI UDAR U BIH Ljudi će padati u nesvest zbog vrućine\nFoto: Borka Budić / RAS Srbija\nBosnu i Herecgovinu će od danas zahvatiti najsnažniji toplotni talas u poslednjih 20 godina koji je izuzetno opasan po zdravlje stanovništva, a može uzrokovati i smrt.\nNedim Sladić amater meteorolog iz Sarajeva koji je do sad uspešno predvideo sve vremenske nepogode kaže da se ekstremne vrućine očekuju do 8. augusta kada će se dnevna temperatura kretati od 35 do 42 stepena, a slede tropske noći u kojima se temperatura neće spuštati ispod 20 stepeni.\nOn kaže da situacija nije nimalo bezazlena i da će ljudi padati u nesvest od vrućine ne budu li se čuvali u najtoplijim delovima dana, a ovakve vremenske neprilike mogu uzrokovati i ljudske žrtve. Očekuju se nestašice vode i struje, a postoji veliki rizik od požara.\n- Paklene vrućine počinju, a njihove ogromne posledice će biti enormne. Nadležne službe bi u ovakvim situacijama trebalo da za celu BiH proglase stanje prirodne nesreće i elementarne nepogode.\nZbog relativno sušnog perioda koji imamo unazad devedeset dana, naročito u Hercegovini i na području severne i severozapadne Bosne, postojaće veliki rizici od požara, tako da je vrlo važno da imamo sve raspoložive snage na terenu u bilo koje doba dana i noći. Stanovništvu se preporučuje da sva upozorenja shvate krajnje ozbiljno. Spremite se zaista na ono najgore - kaže Sladić. Najugroženiji su stariji i deca, kao i radnici koji rade na otvorenom.\nFoto: Nedim Sladić / Facebook\n- Radnici na gradilištima i otvorenom već od deset sati pre podne treba da budu pošteđeni težeg fizičkog napora i pušteni sa svojih radnih mesta iz preventivnih i zdravstvenih razloga. Takođe treba pojačati aktivnosti delovanja svih medicinskih, vatrogasnih i drugih urgentnih službi - ističe Sladić. Na toplotni udar su upozorili i iz Republičke uprave civilne zaštite RS.\n- Vrhunac tropskog talasa iznad Srpske očekuje se sutra. Apelujemo na nadležne institucije koje se bave zaštitom i spasavanjem i brinu o ljudima i materijalnim dobrima da povećaju budnost, a građane da, shodno najavama meteorologa, organizuju svoje aktivnosti, naročito na otvorenom prostoru - kaže Željko Stojanović, portparol ove uprave.\nS obzirom da u RS rad na otvorenom za vreme vremenskih nepogoda nije regulisan, Milenko Savanović ministar rada RS apelovao je na poslodavce da ni u kojem slučaju ne dozvole da radnici budu izloženi opasnosti za vreme vrućina.\nLekari preporučuju građanima da bez preke potrebe ovih dana ne izlaze na ulicu, te da unose dosta više tečnosti u organizam, izbegavaju masu hranu i adekvatno se obuku. Prema Zakonu o zaštiti i spasavanju u vanrednim situacijama RS esktremne temperature se ubrajaju u elementarne nepogode.\nZakonom je propisano da se elementarna nepogoda prvo proglašava na nivou opštine.\n- Vanredna situacijana na nivou Republike se proglašava ako postoji neposredna opasnost koja će zahvatiti ili je već zahvatila najmanje dve opštine ili ako opština nema mogućnost za adekvatno postupanje u toj situaciji - navedeno je u Zakonu.\nNadoknaditi štetu zbog suše\nZbog suše koja je do sad već pričinila veliku štetu poljoprivrednicima, predsednik PDP Branislav Borenović smatra da bi Vlada Republike Srpske morala proglasiti elementarnu nepogodu i bar delom nadoknaditi štetu poljoprivrednicima.\nPredsednik Udruženja povrtara RS Brane Mastalo rekao je da će ovogodišnja šteta na povrću u Srpskoj biti 30 odsto, što će, pouzrokovati rast cena ovih namirnica.


Počinje prestižna biciklistička trka Beograd – Banjaluka\nTanjug 13. aprila 2022. 06:39\nBEOGRAD – Prestižna biciklistička trka Beograd – Banjaluka, 16. po redu, startovaće danas u 18 sati timskim hronometrom ispred Palate Srbija na Novom Beogradu.\nBiciklisti iz 23 ekipe iz celog sveta, sa četiri kontinenta, prvu etapu voziće sutra, 14. aprila, od Obrenovca do Bijeljine, a trka je jedinstvena po tome što nema zaustavljanja na granici i prolazi se kroz dve zemlje.\n„Hvala Biciklističkom savezu Srbije, zemlji Srbiji, hvala Republici Srpskoj što se po 16. put održava ova trka, a 10. put krećemo iz Beograda. Sarađujemo dugo, još 1993. biciklistička reprezentacija RS bila je prva koja je nastupila na Trci kroz Srbiju. Naša saradnja je pravi primer za sve“, izjavio je direktor trke Vladimir Kuvalja na konfrenciji za medije u hotelu Jugoslavija.\nŠef predstavništva Republike Srpske u Srbiji Mlađen Cicović istakao je da je njemu lično i predstavništvu čast što su deo ovako sjajne manifestacije.\n„Hvala Biciklističkim savezima Srbije i Republike Srpske i gospodinu Kuvalji koji su verovali da mi možemo da budemo deo tima. Ova manifestacija je međunarodna, a naša, a pored sportskog ima kulturni, turistički i privredni aspekt koji povezuje Srpsku i Srbiju, ali i predstavlja nas širom sveta“, rekao je Cicović.\nPredsednik Biciklističkog saveza Srbije Radomir Pavlović rekao je da je trka Beograd – Banjaluka prati trendove.\n„Trend je u svetu da Tur de Frans startuje iz Danske, Nemačke, Belgije, tako i mi spajamo naše velkike gradove i biciklisti prolaze kroz najlepše delove dve zemlje“, rekao je Pavlović.\nČlan veća gradske opštine Obrenovac Miloš Stanković istakao je da su Obrenovčani ponosni što su deo trke, posebno ove godine kada su domaćini starta prve etape.\n„Trka spaja naše ljude sa dve strane reke Drine i šalje najlepšu poruku prijateljstva“, istakao je Stanković.\nTreći dan trke rezervisan je za etapu od Bijeljine do Vlasenice, a nakon toga karavan se seli u Doboj odakle će se voziti do Prijedora.\nVeliko finale i odluka o ukupnom pobedniku pašće u nedelju 17. aprila na poslednjoj etapi. Biciklisti će od Dervente preko Srpca, Gradiške i Laktaša do cilja u Banjaluci.\nLegendarni fudbaler Dejan Savićević: Piksi poseban, voleo je da…


Tip dana: Lil – PSŽ: Svecima se nakrivio oreol, aktuelni šampion vreba svoju šansu! – Kladjenje.rs\nHomeTip DanaTip dana: Lil – PSŽ: Svecima se nakrivio oreol, aktuelni šampion vreba svoju šansu!\n6 Februara, 2022 Vlajko Tip Dana 0\nU nedelju je fenomenalna ponuda za klađenje, a za vas smo ovog puta analizirali derbi meč 23. kola francuske Lige 1, u kom će aktuelni šampion Lil na svom terenu dočekati PSŽ.\nLil: Mogu li “Doge” ponovo da nokautiraju Parižane?\nApsolutno niko nije mogao ni da pretpostavi da će fudbaleri Lila prošle sezone doći do titule šampiona Francuske, ali treba biti realan pa priznati da je ova ekipa potpuno zasluženo došla do naslova prvaka.\nNa kraju su fudbaleri ovog tima imali bod viška od drugoplasiranog PSŽ-a, što je bio povod za veliko slavlje svih navijača ove ekipe.\nVerovatno i najzaslužniji čovek za titulu šampiona Francuske trener Kristog Galtje je samo dva dana nakon te senzacije napustio klupu Lila i potpisao za Nicu sa kojom postiže sjajne rezultate ove sezone u prilog čemu ide i činjenica da se tim sa Azurne obale u ovom trenutku nalazi na sjajnom trećem mestu na tabeli uz bod manjka u odnosu na drugoplasirani Marsej, i meč manje od tima sa Velodroma.\nKada je Lil u pitanju, popularne “Doge” se u ovom trenutku nalaze na jedanaestom mestu na tabeli, ali uz samo tri boda manjka u odnosu na primera radi četvrtoplasirani Strazbur, a poznato je da to četvrto mesto na kraju šampionata donosi plasman u Ligu Evrope, što bi verovatno zadovoljilo sve čelnike aktuelnog šampiona Francuske.\nNažalost, u prošlom kolu su “Doge” poražene na gostovanju kod Bresta, a taj duel je završen rezultatom 2:0, što je svakako bio jedan od lošijih mečeva Lila u ovogodišnjem izdanju francuske Lige 1.\nKada su u pitanju mečevi na domaćem terenu do sada su izabranici Džoslina Guverneka odigrali deset mečeva kao domaćin i doživeli samo jedan poraz, uz pet trijumfa i četiri remija.\nPoslednji međusobni susret između Lila i PSŽ-a je odigran krajem oktobra, a taj meč su dobili “Sveci” sa 2:1, iako su gosti prvi došli do vođstva.\nMeđutim, treba podsetiti da je pre toga oba meča dobio aktuelni šampion Francuske, a tu uključujemo i trijumf u Superkupu početkom sezone, kada su “Doge” slavile sa 1:0.\nZa kraj, treba napomenuti da je Lil ostvario veliki uspeh plasmanom u nokaut fazu Lige šampiona, a za protivnika u dvomeču su dobili ekipu Čelsija, koja je kao što je poznato prošle sezone došla do “ušatog” trofeja.\nPSŽ: Parižani eliminisani iz Kupa, Poketinu se drma klupa?\nSva je prilika da će PSŽ nakon jedne godine posta ponovo doći do titule šampiona Francuske, obzirom da se u ovom trenutku izabranici Maurisija Poketina nalaze na prvom mestu na tabeli uz čak deset bodova viška u odnosu na prvoplasirani Marsej.\nPre svega, Parižani su sjajno startovali u prvenstvu, vezali nekoliko pobeda i u ranoj fazi šampionata dobrano odmakli svojim najbližim pratiocima.\nU prošlom kolu su Nejmar i drugari bez većih problema na svom terenu savladali Rems a taj duel na “Parku Prinčeva” je završen rezultatom 4:0.\nIpak, sredinom ove nedelje su fudbaleri PSŽ-a eliminisani od Nice u francuskom Kupu, koja je u osmini finala ovog takmičenja nakon boljeg izvođenja jedanaesteraca slavila sa 6:5.\nU regularnom toku nije bilo pogodaka, a pravila u Francuskoj su takva, da su odmah nakon devedeset minuta izvođeni penali. Tragičari su bili Leandro Paredes i mladi Ćavi Simons, koji je u poslednjoj seriji promašio penal. Njihove udarce zaustavio je Marćin Bulka, koji je veoma zanimljivo u Nici na pozajmici iz PSŽ-a.\nNa taj način se tim iz prestonice Francuske oprostio od jedinog trofeja koji su osvojili u prošloj sezoni, ali isto tako treba reći da je ovaj tim i dalje u igri za najveći mogući plasman u Ligi šampiona, uz činjenicu da su fudbaleri ove ekipe praktično već stavili jednu ruku za pehar namenjen šampionu Francuske.\nKada su u pitanju mečevi na gostovanjima u najkvalitetnijem rangu francuskog fudbala, Parižani su do sada odigrali jedanaest mečeva na strani i doživeli samo jedan poraz, uz šest trijumfa, ali i četiri remija, a zanimljivo je da je četa Maurisija Poketina na tri poslednja susreta na strani isto toliko puta odigrala nerešeno.\nZa kraj, trener “Svetaca” neće moći da računa na Nejmara, Vajnalduma, Geja, Dijaloa, Ramosa i Kurzave, pa je sigurno da prebogatim Parižanima neće biti nimalo lako na gostovanju kod Lila, gde se i inače nisu proslavili u prethodnom periodu.\nVrlo lako se može desiti da upravo ovaj meč odredi dalju sudbinu Maurisija Poketina koji i inače ne uživa poverenje čelnih ljudi kluba.\nU proteklih nekoliko međusobnih mečeva između ova dva tima je bilo baš dosta uzbuđenja i mora se priznati da Parižanima nimalo ne leži Lil, zbog čega vam i ovog puta preporučujemo da probate sa duplom šansom 1X za koju je kladionica Meridianbet pripremila kvotu 1.84.\nNe treba ovde očekivati previše golova, pa vam savetujemo da probate sa igrom od 0-2 gola za koju je kladionica Meridianbet pripremila fantastičnu kvotu 2.02.\nZa one najhrabrije, savetujemo da probate sa čistom jedinicom koju kladionica Meridianbet plaća sa fenomenalnom kvotom 3.95.\nTiket za veče (subota, 05.02.2022)


Situacija sa virusom korona u Srbiji stabilna, moguće ublažavanje mjera\nEpidemiolog Branislav Tiodorović izjavio je danas da je situacija sa virusom korona u Srbiji stabilna i da je moguće ublažavanje nekih preventnih mera za sprečevanje širenja epidemije.\nOn je, uoči sjednice Krizni štab za borbu protiv virusa korona na kojoj će se razmatrati i mogućnosti održavanje nekih manifestacija, rekao da je Srbija među najboljima u Evropi, sa sedam oboljelih na 100.000 stanovnika.\n“Za svaku odluku štaba o ublažavanju mera, bilo da je reč o nekim manifestacijama, bilo da je o produženju radnog vremena ugostiteljakih objektima glavni uslov biće – maske, distanca od dva metra i dezinfekcija ne samo ruku, već i predmeta i prostora”, rekao je Tiodorović za RTS.\nOn je izrazio očekivanje da će biti dozvoljeno održavanje nekih kulturnih i sportskih manifestacija, te objasnio da od organizatora zavisi da li će moći sve da se sprovede, a da se ne naruši dobra situacija.\nBajević pozvao 30 fudbalera za Sjevernu Irsku i duele Lige nacija


Čović: Evroligi smo platitli 22.500 evra za kazne\nBeta 16. novembra 2016. 14:50\nPredsednik Crvene zvezde Nebojša Čović rekao je danas da je taj košarkaški klub ove sezone Evroligi platio 22.500 evra kazni zbog nesportskog ponašanja navijača i pozvao pristalice crveno-belih da u predstojećoj utakmici protiv Armanija navijaju sportski.\n„Pozivam navijače da sutra dodju u Arenu, znači nam njihova podrška, ali u okviru propozicija takmičenja jer Crvena zvezda nema budžet kojim će da podmiri bespotrebne kazne. Platili smo 3.500 evra zbog ubacivanja upaljača i flaše na teren, 6.000 za zauzete prolaze i nagomilavanje ljudi iza klupe i 13.000 evra jer je neko upao na konferenciju za novinare. Molim navijače da smire strasti i da se to više ne dogadja“, rekao je Čović novinarima u Beogradu.\nČović je dodao da veruje da niko ne želi namerno da napravi incident, ali da apeluje da navijače jer takve stvari mogu da se „obiju klubu o glavu ili da utiču na budžet“.\nZvezda je ove sezone u Evroligi ostvarila skor od tri pobede i četiri poraza, a Čović je rekao da ekipa treba da igra bez opterećenja.\nUpitan o dolasku nekog igrača, Čović je naveo da su pojačanja potrebna, ali da će o tome odlučiti stručni štab.\n„Kada struka bude rekla kojeg igrača treba dovesti, mi ćemo videti, ali postoje i ograničebnja u vidu finansijskih mogućnosti. Medju ovih 16 klubova u Evroligi mi smo na ubedljivo poslednjem mestu po budžetu. Ne kukam, nego moram da podsetim na realnost. Mnogo toga smo uradili od 2011“, rekao je Čović.\nPrvi čovek Zvezde je dodao da je zadovoljan dosadašnjim delom sezone, ali da je ambiciozan i da je najvažnije da svi igrači budu zdravi kako bi napravili dobre rezultate.\n„Svi smo ostali zajedno, ostalo je jezgro igrača iz prošle sezone. U ABA ligi sam očekivao ovako nešto, a u Evroligi sigurno nisam očekivao da ćemo biti poslednji. Nema nijednog lakog protivnika tamo, a siguran sam da su mnogi mislili da ćemo mi biti lak protivnik“, rekao je Čović.\nUpitan o planovima za sledeću sezonu, Čović je naveo da postoje planovi, ali ne želi da otkriva strategiju kluba pošto prvo treba da se završi ova sezona.\nPrvi čovek Evrolige Djordi Bertomeu rekao je nedavno da bi neki klub sa ovih prostora trebalo da dobije A licencu, a Čović je rekao da je to pozitivno i zasluženo.


Kurs i obuka o osnovnim karakteristikama i poslovnim prednostima implementacije pravila grupe standarda ISO 20000\nKurs i obuka o osnovnim karakteristikama ISO 20000\nOsnovni cilj ISMS 6 kursa je da pojedincima u okviru obuke omogući sa steknu znanja neophodna za poboljšanje rada IT sektora ili, pak njegovo stvaranje u okviru organizacija koje još uvek nisu shvatile svu važnost pomenutog sektora u savremenom poslovanju.\nObuka u okviru ISMS 6 kursa se sprovodi u skladu sa pravilima međunarodno priznatog standarda ISO 20000.\nBez obzira da li je IT primaran sektor određene organizacije ili sekundaran, sasvim je jasno da od kvalitetnog IT sektora, kojim se na adekvatan način upravlja umnogome zavisi i kvalitet poslovanja određene organizacije u celini.\nZato je vrlo važno da se njime pravilno upravlja, kako bi organizacija iskoristila sve prednosti koje nudi IT sektor. Da bi se IT sektorom pravilno upravljalo neophodno je da pojedinci u okviru organizacija ili svog, ličnog biznisa poseduju adekvatna znanja koja se tiču pomenutog međunarodno priznatog standarda za IT sektor.\nUz upoznavanje sa osnovnim smernicama ISO 20000 standarda, prema kome se i sprovodi obuka u okvru ISMS 6 kursa svi polaznici se upoznaju i sa takozvanom ITIL metodologijom ( IT Infrastructure Library ). ITIL bi se mogao definisati kao skup metoda iz prakse, čija je namena da se praktično i efikasno rešavaju mogući problemi vezano za IT sektor.\nTokom trajanja ISMS 6 kursa svi polaznici se najpre upoznaju sa pravilima međunarodno priznatog standarda ISO 20000, prema kome se obuka i sprovodi. Uz definicije, terminologiju, te akreditaciona i sertifikaciona tela za ovaj standard polaznici se upoznaju i sa samim procesnim pristupom vezanim za Sistem zaštite i bezbednosti informacija, a sa stanovišta ISO 20000 standarda. Uz to, upoznaju se i sa dokumentacijom koja je neophodna za sprovođenje samog procesa, kao i sa adekvatnm organizovanjem ISMS - a, te izradom BCP - a.\nVrlo važan segmet ISMS 6 obuke predstavlja i upoznavanje sa usaglašavanjem ITIL i IT servisa, a sa stanovišta organizacije menadžmenta u okviru određene organizacije, kao i saznanja o prednostima implementacije pravila međunarodno priznatog standarda ISO 20000, te serftikacije po njegovom osnovu, koja umnogome utiču na poboljšanje kvaliteta poslovanja određene organizacije u celini.\nKome je kurs namenjen : polaznici mogu biti sve osobe koje su na bilo koji način i po bilo kom osnovu uključene u rad sistema menadžmenta, ali treba imati na umu da je za dobijanje sertifikata u okviru ISMS 6 kursa neophodno prisustvo i podrška širek kruga menadžmenta organizacije i to menadžmenta : upravljačkih, operativnih i kontrolnih sistema organizacije, na prvom mestu. Zato se ISMS 6 obuka preporučuje svim osobama zaposlenim na pozicijama direktora određenih sektora i organizacionih delova, te svim zaposlenima u IT menadžmentu, kao i pojedincima koji žele da unaprede svoje poslovanje.\nSpisak gradova za kurs i obuku o osnovnim karakteristikama i poslovnim prednostima implementacije pravila grupe standarda ISO 20000


Dve godine nakon tragedije, Genova dobila novi most | TRT Srpski\nDve godine nakon tra...\nDve godine nakon tragedije, Genova dobila novi most\nNova infrastruktura otvorena u ponedeljak smatra se simbolom novog rođenja Italije, ali isto i upozorenjem na greške\n04.08.2020 ~ 04.03.2021\nGotovo dve godine nakon urušavanja mosta Morandi, italijanski grad Genova otvara novu visokotehnološku infrastrukturu koja će ga zameniti, javlja Anadolu Agency (AA).\nMost Morandi, nazvan po inžinjeru koji ga je dizajnirao, urušio se usled obilnih padavina 14. augusta 2018., prilikom čega je smrtno stradalo 43 ljudi, a na stotine su povređene. Ovo je ujedno jedna od najvećih tragedija u Italiji u poslednjih nekoliko decenija.\nTragedija je ujedno podsetnik na zanemareno stanje glavnih infrastruktura u Italiji i dugogodišnje greške u njihovom održavanju.\nPredsednik Sergio Matarella bit će prvi koji će preći preko novog mosta u ponedeljak poslepodne, nakon što je rekonstrukcija završena u rekordnom roku, a bazirana na projektu arhitekte Renza Piana. Nova struktura, izgrađena po najnovijim sigurnosnim standardima uključivaće i četiri robota koji će kontrolisati čvrstinu i vršiti redovno održavanje.\n"Od rane koja sporo zaceljuje do simbola nove Italije koja se oporavlja", rekao je premijer Đusepe Konte, koji će također prisustvovati inauguraciji mosta, zajedno s još nekoliko visokopozicioniranih zvaničnika.\nMnogi članovi porodica žrtava, s druge strane, odlučili su ne prisustvovati ceremoniji, ističući rizik da tragedija postane parada i tako odvuče pažnju sa sećanja na stradale ljude.\nUrušavanje mosta 2018. stavilo je u fokus odgovornost Autostradea, kompanije koja je upravljala mostom Morandi, i koja upravlja gotovo polovinom mreže autocesta u Italiji.\nSada je suočena s optužbama za falsifikovanje sigurnosnih izveštaja i glavnih grešaka na održavanju mosta.Zaposleni Autostradea su pod istragom, zajendo s nekoliko visokopozicioniranih zvaničnika iz oblasti transporta.


Sve odluke u vezi sa virusom korona produžene do 13. aprila - NTV Arena Bijeljina\nKomandant Republičkog štaba za vanredne situacije Radovan Višković rekao je danas da je Štab produžio sve odluke koje su donosili od kada je počela borba protiv širenja virusa korona do 13. aprila.\n“Nismo htjeli da idemo sa dužim rokovima, želimo da pratimo situaciju i u skladu sa tim donosimo odluke”, istakao je Višković na konferenciji za novinare poslije sjednice Republičkog štaba za vanredne situacije.\nOn je dodao da su određene mjere korigovane kao što je kontrola cijena osnovnih životnih namirnica i lijekova.\n“Usvojena je nova odluka koja podrazumijeva da će marže biti postavljene na nivo od 5. marta i da će biti proširen broj proizvoda”, istakao je Višković.\nOn je dodao da će u narednih 14 dana biti dozvoljeno osobama sa navršenih 65 godina i starijim kretanje utorkom i petkom u periodu od 7.00 do 10.00 časova.\nVišković je istakao da će starosna granica za stanovnike ruralnih područja biti 75 godina kako bi im omogućili da obavljaju svoje poslove na imanjima\nU Tuzli preminula žena sa područja Brčkog


25. Dani Zorana Radmilovića počinju 10.decembra – Evo i programa | Radio Magnum 103 MHz\nHome / Ritam grada / 25. Dani Zorana Radmilovića počinju 10.decembra – Evo i programa\n25. Dani Zorana Radmilovića počinju 10.decembra – Evo i programa\nNajpoznatiji pozorišni Festival u Srbiji, Dani „Zorana Radmilovića“, ove godine počinje 10. i traje do 17. decembra.\nPrva predstava je zakazana za 10. decembar, kada će se publici predstaviti Pozorište Timočke krajine „Zoran Radmilović“ iz Zaječara komadom “Dosije vojnika Čonkina“. Predstava je rađena na osnovu romana Vladimira Vojnoviča, u adaptaciji i režiji Saše Volića. 11. decembra publici će se predstaviti Narodno pozorište iz Niša sa predstavom „Herostrat“ po tekstu Dimitrija Gorina. Dan kasnije, nastupaju glumci iz Opere i teatra Madlenijanum – Beograd, sa predstavom „I konje ubijaju, zar ne?“ Dramatizaciju je radila Milica Konstantinović, a predstavu je režirao Boris Todorović.\n13.decembra na Zoranovim danima predstaviće se Dramski teatar „Račo Stojanov“ – Gabrovo iz Bugarske, sa predstavom „Jedan Džekson viška“, po tekstu Artura Nufilda, i u režiji Nevene Miteva. Narodno pozorište Republike Srpske - Banja Luka sa predstavom „Sinovi umiru prvi“, po tekstu Mata Matišića i u režiji Marka Misirača nastupiće 14.decembra.\n15. decembra Atelje 212 – Beograd igraće predstavu “Makbet“, po tekstu Ežen Jonesko, a u režiji Anđelke Nikolić. Dan kasnije, 16.decembra, na programu je Pozorište „Boško Buha“ – Beograd, i predstava „39 stepenika“. Komad je rađen na osnovu romana Džona Bekena i filma Alfreda Hičkoka, u režiji Vladimira Aleksića.\nPoslednja predstava koja će se predstaviti na ovogodišnjim Zoranovim danima 17.decembra, je komad “Frenki i Džoni“, Narodnog pozorišta iz Beograda, po tekstu Terensa Mek Nelija i u režiji Tee Puharić.


Petrovskaja: Deripaska računa na Kremlj oko KAP-a\nOleg Deripaska i Vladimir Putin\nJulija Petrovskaja, dopisnik ruskog servisa Radija Slobodna Evropa iz Sarajeva, za “Zašto?” analizira šta se krije iza novih tužbi ruskog oligarha Olega Deripaske u vezi vlasništva u Kombinatu aluminija Podgorica.\nJa za sada ne bih direktno vezivala odluku poznatog ruskog biznismena Olega Deripaske da tuži crnogorsku državu zbog svoje imovine i svojih investicija koje je on izgubio u Crnoj Gori i rusku spoljnu politiku u cjelini prema Crnoj Gori i ruske odnose sa Crnom Gorom koji su očigledno u nekom zastoju zbog velikog broja problema koje imamo zadnjih godina.\nPo oceni ruskog Forbsa, Deripaska u 2016. raspolaže sa 2,1 milijardom dolara, što je 41. mesto na listi od 200 najbogatih Rusa. U 2008. godini on je imao 28 milijardi dolara i važio je za najbogatijih Rusa i jednog od najbogatijih ljudi u svetu.\nOn ima kontakte sa Kremljom i on je dobio značajnu državnu podršku nakon krize 2008. godine, ima i državne nagrade, ali njega se ne može smatrati čovekom iz Putinovog okruženja.\nU svakom slučaju za sada nema nikakve ruske zvanične reakcije, a tu mislim pre svega na reakciju ruskog ministarstva inostranih poslova Rusije ili Kremlja koji bi dali neku zvaničnu podršku odluci Deripaske da tuži crnogorsku državu.\nS druge strane, očigledno je da se ova odluka vremenski podudara sa periodom krize u rusko-crnogorskim odnosima, to je očigledno i naravno da je Rusija jako nezadovoljna i zbog gubitka saradnje Deripaske sa vladom Crne Gore.\nRusija, sve od početka nezavisnosti Crne Gore je pokušavala da izgradi odnose i na ekonomskom i na političkom planu, i u tom smislu investicija u KAP i saradnja Deripaske sa Crnom Gorom je bila, da kažemo, najvažnija politička i ekonomska investicija od strane Rusije, koju je Rusija izgubila pre nekoliko godina.\nZbog toga se umanjio i ruski uticaj i u ekonomskom i u političkom smislu. Sada vidimo da su se odnosi Rusije i Crne Gore našli u velikoj krizi nakon početak sukoba Rusije sa Zapadom i zbog odluke crnogorskih vlasti da se pridruže i podrže sankcije Evropske unije i Amerike protiv Rusije.\nI naravno, ta odluka je produbila tu krizu, u kojoj su se našli odnosi Rusije i Crne Gore.\nKada govorimo o odluci crnogorskih vlasti o pristupanju NATO savezu, naravno da Rusija ima i poznat je njen negativan stav oko proširenja NATO saveza uključujući proširenje na Balkan.\nRusija je više puta ponovila da će se ona i dalje protiviti tom proširenju i u više navrata ona je izrazila svoje protivljenje tom procesu i čak je dala otvorenu podršku političkim snagama u Crnoj Gori tokom predizborne kampanje koje se zalažu za sprovođenje referenduma ili koje se protive pristupanju Crne Gore NATO savezu.\nAli ja ne bih direktno vezivala konkretnu odluku Deripaske da tuži crnogorsku državu zbog eksproprijacije njegove imovine ili investicija.\nDeripaska sigurno računa na podršku ruske države u svojoj odluci da tuži Crnu Goru različitim sudovima, i pogotovo što oni ne računaju na neke pozitivne odluke po crnogorskim sudovima, oni će to pokušati da riješe na međunarodnom nivou.\nI naravno, u tom smislu, Deripaska računa na podršku ruske države.\nDruga stvar, hoće li ruska država, ruska vlada iskoristiti taj problem da bi ojačala svoj pritisak na Crnu Goru u svojoj spoljnoj politici?\nTo je sporno pitanje i u svakom slučaju za sada nema nikakvih zvaničnih podataka i nikakve zvanične reakcije Rusije po tom pitanju.


PRIVATAN AVION I 2.000 EVRA: Možete u Crnu Goru na more, ČAK I BEZ KARANTINA, ALI... | DNEVNE\nPRIVATAN AVION I 2.000 EVRA: Možete u Crnu Goru na more, ČAK I BEZ KARANTINA, ALI…\nDozvoljen ulazak u zemlju privatnim avionima, a putnici moraju da imaju negativan PCR test, ne stariji od 72 sata, i rezervaciju u hotelskom smeštaju\nGranice Crne Gore srpskim državljanima zatvorene su od početka pandemije, međutim, uz privatni avion i 2.000 evra, koliko košta let, mogu da budu srušene sve barijere.\nSunčanje i kupanje na crnogorskim plažama mnogi građani Srbije otpisali su za ovu godinu kada je Crna Gora, zbog nepovoljne epidemiološke situacije u našoj zemlji, odlučila da nas stavi na “crvenu listu” i zatvori granice i ulaz našim turistima. Ova zemlja od tada je više puta ažurirala spisak zemalja kojima je odobravan ulaz uz negativan PCR test ili obavezan karantin u trajanju od 14 dana, ali Srbije nijednom nije bilo na toj listi\nSRBIJA RAZMATRA UVOĐENJE KARANTINA Dr Darija Kisić Tepavčević: Pričali smo o takvim merama za putnike iz inostranstva (INFO)\nMeđutim, mnoge naše poznate ličnosti letuju upravo u “zabranjenoj zemlji”, što je pokrenulo lavinu komentara i pitanja kako je to uopšte moguće.\nNaime, prva mera popuštanja koju je donela ova zemlja odnosi se na to da je “omogućen ulazak stranih državljana koji u Crnu Goru dolaze nekomercijalnim avio-saobraćajem, bez obzira na to iz koje države dolaze, uz poštovanje privremenih mera”, stoji na sajtu vlade Crne Gore.\nTo bi značilo da svi putnici, uglavnom oni sa izuzetno dubokim džepom, mogu priuštiti luksuz da letuju i borave u ovoj zemlji. Kako saznajemo, let privatnim avionom košta oko 2.000 evra, a potrebno je na uvid doneti negativan PCR test, ne stariji od 72 sata, dokaz o rezervisanom smeštaju, a 48 sati pre planiranog leta operateru aerodroma mora biti podnet zahtev za odobrenje leta koji, pored redovnih informacija, mora sadržati ime i prezime putnika i posade, pri čemu operater aerodroma zadržava pravo da odobri ili ne odobri let. Ovo, dalje, znači i to da putnici nisu u obavezi da 14 dana provedu u izolaciji ili samoizolaciji, već samo da se javljaju zdravstvenim vlastima, saopštila je vlada Crne Gore.\nOBIČAJI I VEROVANJA: Nije svejedno koju sveću palite i kojim danom! (INFO)\n– Ukoliko vazduhoplov dolazi iz Republike Srbije, putnici i posada moraju prilikom ulaska u Crnu Goru posedovati negativan PCR test, ne stariji od 72 sata, kao i rezervaciju u hotelskom smeštaju. Operater vazduhoplova mora 48 sati pre planiranog leta podneti operateru aerodroma zahtev za odobrenje, a prema ovim putnicima se preduzimaju mere zdravstvenog nadzora – za dolazak/odlazak putnika od terminala do smeštaja potrebno je organizovati poseban transport.\nDakle, za kupanje u crnogorskom delu Jadranskog mora potrebno je “samo” 2.000 evra, negativan PCR test i privatni avion.\nMinistarstvo spoljnih poslova: Nismo nadležni\nNa upit Kurira kakva je procedura za ulazak naših državljana u Crnu Goru, koje kategorije i pod kojim uslovima mogu ući, kao i koje uslove putnici koji putuju privatnim avionima moraju da ispune, iz Ministarstva spoljnih poslova Srbije naveli su da državljanima Srbije nije dozvoljen ulazak, a da izdavanje dozvole za privatne letove nije u njihovoj nadležnosti.\n– Državljanima Srbije nije dozvoljen ulazak u Crnu Goru. Državljani Srbije koji poseduju dozvolu za stalni ili privremeni boravak u Crnoj Gori, uz obaveznu meru karantina u trajanju od 14 dana i PCR test ne stariji od 72 sata mogu da uđu u Crnu Goru. Za izdavanje dozvole za letove privatnih vazduhoplova u Crnu Goru nije nadležno Ministarstvo spoljnih poslova – poručili su za Kurir iz MSP.


Samit SAD - Evropska unija - 2002-05-01\nOèekuje se da æe dnevnim redom samita dominirati problem Bliskog istoka. Evropljani i Amerikanci imaju razlièita gledišta o tome, uprkos nastojanja da se javnosti predstave kao ujedinjeni front. U Vašingtonu raste nezadovoljstvo zbog, kako amerièki funkcioneri i zakonodavci smatraju, sve veæe simpatije Evropljana prema Palestincima, u njihovoj borbi sa Izraelom. Evropljani su pak nezadovoljni zbog onoga što smatraju amerièkom popustljivošæu prema izraelskom premijeru Arijelu Šaronu i njegovoj tvrdokornoj militaristièkoj politici. Predsednik Evropske komisije Romano Prodi, koji zajedno sa španskim premijerom Hozeom Marijom Aznarom predvodi evropsku delegaciju na samitu, pozdravio je dogovor, kojem su posredovali Amerikanci, da se ukine izraelska opsada štaba Jasera Arafata u Ramali. Ali Prodi je rekao da izraelsko spreèavanje dolaska komisije Ujedinjenih nacija za utvrdjivanje èinjenica u palestinskom izbeglièkom logoru u Dženinu, nije prihvatljivo.\nProdi je rekao da nema razloga za odlaganje dolaska pomenute komisije, ako izraelska armija nema šta da krije. Izrael je saopštio da se pribojava pristrasnosti Ujedinjenih nacija, koja bi mogla da se odrazi na izveštaj komisije, ali istovremeno odbacuje palestinske tvrdnje da je u logoru u Dženinu izvršen masakr.\nDrugi kamen spoticanja je Irak. Evropljani zaziru od nastojanja Sjedinjenih Država da iskoriste rat protiv terorizma za moguæi napad na tu zemlju. Romano Prodi je rekao da to pitanje neæe biti na dnevnom redu samita, ali je izrazio zabrinutost da bi vojna akcija protiv Bagdada mogla da potkopa antiteroristièku koaliciju. U nastojanju da ublaži evropske strahove od amerièkog unilateralizma Vašington je planirao da odmah posle samita održi sastanak èetiri najvažnija medjunarodna aktera na Bliskom istoku - amerièkog državnog sekretara Kolina Pauela, generalnog sekretara Ujedinjenih nacija Kofija Anana, spoljnopolitièkog šefa Evropske unije Havijera Solane i ruskog ministra inostranih poslova Igora Ivanova. Pomoænik amerièkog državnog sekretara Elizabet Džouns izjavila je u ponedeljak, u Briselu, da se Sjedinjene Države neprestano konsultuju sa svojim saveznicima:\n”Visoko vrednujemo konsultacije sa našim evropskim prijateljima i saveznicima. Uopšte ne smatramo da smo unilateralisti, inaèe ne bismo bili ovde, ne bismo imali sastanak èetvorice, ne bismo imali amerièko-evropske samite, ne bismo imali sastanke NATO-a. Svuda smo prisutni i u stalnim konsultacijama sa prijateljima i saveznicima.“\nElizabet Džouns je izjavila da se Sjedinjene Države nadaju rešenju još jednog transatlantskog problema, izazvanog poveæanjem amerièkih carina na uvoz nekih vrsta èelika. Evropska unija je rešena da traži kompenzaciju za svoje proizvodjaèe èelika i preti da æe u protivnom poveæati sopstvene carine na amerièke proizvode. Ali, uprkos svim ovim sporovima, oèekuje se da æe samit istaæi nastojanja na jaèanju amerièko-evropske saradnje u borbi protiv terorizma. Prošle nedelje Evropska unija je najavila da æe sa Vašingtonom pregovarati o izruèivanju osumnjièenih i o medjusobnoj saradnji sudskih organa. Uopšteno ocenjujuæi amerièko-evropske odnose, komesar za spoljne poslove Evropske unije Kris Paten ocenio ih je kao partnerstvo bez koga se ne može i u kome obe strane uglavnom efikasno saradjuju:\n”Neizbežno je da se s vremena na vreme pojave nesuglasice i trvenja, ali mislim da treba upamtiti èinjenicu da uglavnom na isti naèin gledamo na stvari i da od toga ostatak svetske zajednice ima ogromne koristi.“\nUprkos trenutnim teškoæama amerièki funkcioneri reaguju na slièan naèin i slažu se sa tim da mnogo štošta pokazuje da su Vašington i Brisel uglavnom na istoj talasnoj dužini.